«Ezohiko ibilbidea egin dugu: denbora oso gutxian gauza asko gertatu dira» | Kultura | GARA\nKALAKAN TALDEKO KIDEA\nThierry Biscary Kalakan taldearen sorreran izan zen Paxkal Indorekin batera, eta gaur egun hirukotea osatzen du Xan Errotabehere eta Jamixel Bereaurekin. Kolaborazioak dira taldeko ezaugarrietako bat, eta, hala, Madonnarekin egindako «MDNA Tour 2012» birarekin egin ziren ezagun bai Euskal Herrian bertan bai nazioartean. Geroztik Espainiako Orkestra Nazionalarekin, Oreka TX taldearekin... aritu dira.\n«Ezohiko ibilbidea egin dugu: denbora oso gutxian gauza asko gertatu dira»\nIdoia ERASO|URRUÑA Eguneratua:\nOhiturari segituz kontzertuz kontzertu eta proiektuz proiektu dabiltza Kalakan taldekoak. Horren aztarna uzteko hirugarren diskoa, eta beraien ibilbidea agerrarazten duen kontzertuaren DVDa argitaratu dituzte.\n«B aldeak» diskoa argitaratu berri duzue. Nola heldu zarete proiektua garatzera?\nLehenik “Elementuak” atera genuen. Deliberatu genuen disko horren “B alde bat” ateratzea Durangorako, gehigarri bat bezala. Gure ahots hutsezko edo a capella aldea da. Maiz jendeak uste du perkusionistak eta kantariak garela; gu kontziente gara lehenik kantariak garela, eta hori nahi genuen eman agerian.\nAriketa bat bada, Zuberoako basa ahaideak egin ditugu, bakoitzak berea. Kantu molde bat da, artzainek erabiltzen zutena mendira joaten zirelarik. Erraten zen etxalde bakoitzak bazuela bere basa ahaidea. Orduan erran genuen guk ere hari beretik bakoitzak egitea bere ariketa. Batek egin du “Miru gorria”, bertzeak “Belatz handi” eta azkenak “Belatz gorri”. Horiek dira ahots hutsez.\nGero beste bi kanta badira, bata elizakoa Ama Birjinari emana eta beste bat aipatzen dituena oro har heriotza eta bizia. Gai sakonak dira. Ezohikoa da elizako kantuak ematea, baina ohartu ginen hortik ere bagentozela. Uste dut disko honekin bukatzen dela “Elementuak” lana.\nZer-nolako harrera izan du?\nNahiko ona. Diskoak guk saltzen ditugu bakarrik kontzertuak bukatzean. Ez dugu dendetan saltzen. Uste dut jendeak hartzen duela gurekin pasatutako momentu horren oroitzapen gisa.\n«Elementuak» ere kontzertuak eta gero saltzen da soilik?\nBai, hori da funtsezko hautu bat egin genuena. Ohartu ginen ere zentzuzkoa zela, jendearekin mintzatzen ahal zara, eta esplikatzen ahal diozu. Beste harreman bat sortzen da. Diskoaren krisia dela aipatzen da. Guri ohiko hedapen horrek ez zigun gauza handirik ekartzen, diru zama bat ekartzen zigun bakarrik. Hor autoekoizpen bat da, harreman bat sortzen da, guri emana zaigun dirua badakigu zertan baliatuko dugun… Beste ekonomia bat sortzen da.\n«Kalakan» lehen diskoaren eta «Elementuak» lanaren artean bide bera segitu duzue, ezta?\nBai, “Kalakan” izeneko diskoa 2010ean kaleratu genuen, eta 2011 pasatu genuen kontzertuak emanez. Xan Errotabehere sartu zen Paxkal Indoren ordez, eta, 2012an, bat-batean joan ginen Madonnarekin. Orduan izan zen horrelako uholde handi bat, izigarrikoa.\nGu kontziente ginen gero hona itzuliko ginela, eta orduan egon ginen pixka bat dudan zer egingo ote genuen ondotik. 2013an berehala hasi ginen disko bat egiten, baina egin eta berehala konturatu ginen ez ginela gure lekuan. Erran nahi dut, ekoizpena ona zen nik uste, baina ez genuen zuzenean disko hori ematen ahal zen bezala. Izan ere, ahots batzuk gehitu genituen gu hiruron ahotsez gain; oso lan ekoitzia zen. Prentsaurrekoaren bezperan gelditzea erabaki genuen, eta berriz kasik zerotik abiatu ginen. 2015ean atera genuen azkenean disko bera, baina beste doinu batzuekin; gauza batzuk kendu genituen, eta, horrenbestez, egiten ahal genuen zuzenekoa diskoari loturik. Guretzat hori biziki inportantea da; konturatu ginen gure ezaugarri edo iturri nagusia zuzenekoa dela. Disko bat promozio bat bezalakoa da, ez dugu espero diru asko egitea horrekin. Zuzenekoa behar dugu saldu eta diskoa heldu da hori laguntzera. Ez dugu diskoa atera eta gero bira egiten; gu ez gara kasik gelditu zuzenekoak egitetik.\n2013ko kantuekin baduzue zerbait egiteko asmorik?\nMomentuko ez dugu pentsatu. Beharbada, zertako ez? Orain behar dugu beste disko bat preparatu, aurrera joan…\nBeste disko bat prestatzen ari zarete? Zeintzuk dira zuen proiektuak?\nBerehala ez, baina gure zuzenekoa behar dugu aldatu, eta, ondorioz, beste disko bat beharko dugu finkatu. Horrez gain proiektu berri bat dugu Espainiako Orkestra Nazionalarekin martxorako. Gabriel Erkoreka musikagile garaikideak prestatu du “Zuhaitz” lana, 20-30 minutukoa, Kalakan eta orkestrarendako. Txalaparta, perkusioa, kantua eta orkestraren arteko nahasketa da, oso garaikidea. Berria da guretzako.\nGarapen bat, beste norabide bat.\nHasieratik horrela egin dugu lan, beti kolaboratu dugu jende desberdinekin. Labeque ahizpekin eginiko kolaborazio batetik heldu da taldea. Geroztik beste asko egiten ditugu, batzuetan sakonak, batzuetan azalekoak. Adibidez iaz Boli Kostako Dobet Gnahorekin kontzertu bakarra egin genuen, baina Oreka Tx taldearekin urtero ari gara. Gure formatua oso arin eta sinplea denez, perkusio eta ahots, erraza da edozein arlotan kolaborazioak egitea: Madonnarekin, Oreka TX taldearekin, Labeque ahizpekin, Espainiako Orkestra Nazionalarekin... Ematen du oso ezberdina dela, baina osagaiak berberak dira beti: gure ahotsak, gure perkusioak.\nEspainiako Orkestra Nazionalarekin aritzeko proiektua nondik heldu da?\nLabeque ahizpekin egon ginen 2010ean Valladoliden Ravelen “Boleroa” ematen. Hango zuzendaria Espainiako Orkestra Nazionaleko zuzendari bilakatu da, eta geroztik segitu gaitu. Martxoaren erdialdean, hiru kontzertu izanen dira Madrilen.\nEtorkizunean ere zuzenekoetan eta kolaborazioetan segitzeko asmoa duzue?\nBai, aurten Oreka TX taldearekin aurkeztuko dugu “Ur”. Ez da “Erritmo” bezalako ikuskizun bat, kontzertu bat da, baina izen bat eman nahi izan diogu. Iaz egin genuen saiakera bat Madrilen, Galizian eta Euskal Herrian, biziki ongi funtzionatu zuen, eta nahi genuen hori sakondu gehiago. Udarako prestatuko dugu. Labeque ahizpekin ere zerbait prestatuko dugu, beharbada hurrengo urteari begira. Ari dira hausnarketetan, guri zerbait proposatu nahian; elkarrekin bakarrik “Boleroa” dugu, eta motz gelditzen da. Jamixelek [Bereau] eramaten du orain taldeko zuzendaritza artistikoa, eta lidergoa, horrela erabakia izan baita. Bera orain proposamen batzuk ari da lantzen; gure buruan epea da urte bukaerarako proposamen artistiko bat gauzatzea, zuzenezko berri bat.\n«Kalakan & Friends» DVDa ere argitaratu berri duzue ere.\nBideoak preseski erakusten du egin dugun ibilbidea, ezohiko ibilbide hori, zeren denbora oso gutxian gauza asko gertatu dira. Kontzertuan agertzen dira: Labeque ahizpak, Oreka TX, Easo koroa, Madonnarekin ibili diren dantzari batzuk... Azken finean, gurekin azken bost urteotan ibili izan direnak kolaborazioetan. Ideia zen erakustea hori guztia eta bilatzen genuen toki berezi bat hori egiteko, ikuslegoarekin hurbiltasuna zuena. Zumarragako baseliza batean egina dago, oso polita da, zura, harria... Sinplea da, akustikoki oso ederra.\nKontzertu horretan denak gure doinuak dira, edo bertzeekin egin ditugun kolaborazio horiek, “Bolero” salbu. Beraz ez dira diskoetan atzematen ahal diren kantuak. Bere berezitasuna horretan da; hori behin gertatu da eta hori errepikatzea oso zaila da. Denak ukaitea egun berean, bakoitzaren datekin... ezin da. Galde egin digute baina ezin da; parte bat posible izaten ahal zen, baina dena ez, aurrekontua sobera garestia da.\nNazioarte mailan zer-nolako oihartzuna izaten ari zarete?\nPolita da, Asian egon gara, Norvegian… Jendea heldu da ilusionatzera eta hori heldu egiten zaizu. Oso polita da sortzen dena kanpoan, oso atsegina, ez da a priori-rik, interesa bada…\nEspainiar Estatuan ezagunak egiten ari zarete?\nAri gara eta egia errateko ez zen batere gure apustua; Euskal Herrian aritzea eta kanpoan munduko musikaren arloan aritzea zen guru apustua. Azkenean Espainian, Madonnaren gauza horrekin, beste oihartzun bat izan dugu, Frantzian ez duguna izan.\nEstatu frantsesean oso oihartzun gutxi izan duzue.\nBai, gutxi. Kuriosoa izan da hori. Niri iruditzen zait, adibidez, Lyon hiriko talde batek parte hartu balu Maddonarekin, Parisetik izanen zirela eskaera batzuk, guk ez ditugunak ukan.\nProiektu berri bat dugu uneotan Espainiako Orkestra Nazionalarekin. Gabriel Erkorekak ‘Zuhaitz’ lana prestatu du, Kalakan eta orkestrarendako.\nGure formatua oso arin eta sinplea denez, erraza da edozein arlotan kolaborazioak egitea: Labeque ahizpekin, Madonnarekin, Espainiako Orkestra Nazionalarekin...


Arrankudiaga-Zolloko Udalak herritarren eta oposizioaren parte hartzea ahalbidetzen duten lan-batzordeak osatu ditu - Arrankudiaga-zollo - Aiaraldea.eus\nArrankudiaga-Zolloko Udalak herritarren eta oposizioaren parte hartzea ahalbidetzen duten lan-batzordeak osatu ditu\nGartzen Garaio Atxurra 2011-07-07 11:56\nEkainaren 11an Udal Batzarra eratzeko plenoan zortzi urtez alkatetzan egon ostean EAJ alderdiko Bingen Larizgoitiak aginte makila Bilduko Itziar Duandikoetxea alkate berriari eman zion. Alkate berriak herriko pertsona multzo handi baten babesa izan zuen bere lehenengo udal batzarrean. Ordutik ona udal berria lanean jarri da, eta koalizio independentistak hauteskunde programan eta kanpainan esan bezala; "ez gara aurreko legegintaldiak egindakoarekin obsesionatuko, gure filosofia beste era batera lan egitea baita".\nItziar Duandikoetxea alkate berriaren hitzetan; "ilusioa, zintzotasuna, gardentasuna eta parte-hartzea izango dira gure lanaren oinarrizko lau zutabeak". Koalizioaren ustetan ezaugarri hauek dira herritarrek eurengandik espero dituztenak, eta adierazi dutenez, "aldaketak, txikiak badira ere, laster ikusiko dira".\nZentzu horretan lehen erabakiak hartu dituzte Arrankudiaga-Zolloko Udalean; besteak beste Udaleko arlokako batzordeak informatiboak izatetik lan batzordeak izatera pasako dira, "herritarren parte hartzea eta euren ideiak Udalean sustatzeko". Batzar hauetan Bilduko ordezkari batek eta EAJko beste batek parte hartuko dute, "eta nola ez, horrela nahi duten herritarrek", hartutako erabakiak udalbatzak onartu beharko ditu. Alkate berriaren hitzetan, batzorde hauek "gutxienez hiru hilean behin bilduko dira, hastapenetan sarriago biltzea aurreikusten badugu ere".\nLau izango dira lan batzorde hauek; Eraketaren lan batzordea Udalaren barne antolaketaz arduratuko da eta arduraduna Itziar Duandikoetxea bera izango da eta Bingen Larizgoitia alkate ohiak ere parte hartuko du. Hirigintza eta Ingurugiroa lantaldearen arduraduna Koldo Albizua izango da eta EAJko ordezkari bezala Urtzi Bergarak parte hartuko du. Hirugarren lantaldea Kultura eta Kirolarena izango da, Bildu koalizioko Mikel Abisketak eta EAJko Nekane Alonsok parte hartuko dute. Azkenik Herritarren Eskubideak lantaldea osatu dute Udalean, gazteria eta adineko jendearen beharrizanetaz arduratzeko besteak beste. Lantalde honetako arduraduna Garazi Abrisketa Bilduko zinegotzia izango da eta berarekin batera Nekane Alonso jeltzaleak parte hartuko du.\nEra berean Zolloko junta ere eratuko da eta udalbatzan dauden Zolloko zinegotzi biek eta beste hiru kidek osatuko dute.\nBilduren lan egiteko proposamena lehen plenoan onartua izan ondoren martxan daude dagoeneko lataldeak.


Castillo de Acher Guarrinzatik, Ledormeur tximinian barna | Ruta Urdos, Nouvelle-Aquitaine (France)- GPS track\nalpinismo (alpinismo Ibilbide onenakFrantzia tik → Aquitaine-Limousin-Poitou-Charentes → Urdos )\nNondik gertu Urdos, Nouvelle-Aquitaine (France)\nAskotan ginen igoak Castillo de Acherrera, baina beti ohiko bidetik; hots, Ozako kanpinetik gora, eta lepoan barna. Oraingoan, baina, beste bide interesgarri bat aurkitu dugu; Guarrinza ingurutik igotzen den Barcal arroilan barna.\nAutoa pistaren bukaeran utzi, eta hegoaldera ibiltzen hasi, Barcal arroilaren eskuinalde orografikoan barna (errekaren ezkerraldea, igoeraren norantzan). Bidea oso erosoa da, ongi jarraitzen da, eta hasierako aldapa gogorrak gaindituta, pixkana joaten da garaiera hartzen. Castillo de Acher bistaren aurrean izanen dugu bide osoan zehar. Belar eta behi artetik igo, Barcal aterpetxoa pasatu eta gora egiten jarraitu. Mendiaren magaleko harritzarrera hurbiltzen joanen gara, baina bertara sartu gabe, azpitik saihestuko dugu. Belarra eta harria muga egiten duten marra jarraituko dugu ahal den guztian harritzarrera sartu gabe, eta garaiera hartzen joanen gara paretaren oinarrian dagoen lepotxo bateraino. Handik paretaren eskuinaldera begiratuta, bi tximinia handi ikusten dira. Gurea, Ledormeur tximinia edo hego ekialdekoa, ezkerrekoa da. Lepotik gora eta eskuinalderantz igotzen hasi trepadatxo txikiak eginez. Bidea nahiko ongi jarraitzen da, eta trepadatxoak egin behar badira ere, errazak dira. Tximiniaren oinera istean bloke handi bat ikusiko dugu gainean, tunel itxurako pasagunea osatzen duena. Sartu bertara, eta hantxe dago eskalatu beharreko zatirik zailena. Hiru eskalada mugimendu jarraitu egin behar dira irtengunearen lehen zatia pasatzeko; III+, eta "plus" hori ongi jarria dago. Laburra da, eta bereala errazten da kontua lehen zati hori pasatuta. Eskuinaldean zirga bat dago jarria, ferrata bide baten modura. Tximiniaren goialdeko irteeran rapelatzeko edo aseguratzeko instalazioa dago (bi parabolt, anilladunak). Tximiniatik irtenda, mendiaren ohiko bidearekin bat egiten da, eta gailurrera luze gabe eta modu errazean iristen da.\nJaitsiera ohiko bidean barna egin, leporaino. Lepotik jaisten hasi eta tartetxo batez ohiko bidea jarraitu. Gero ezkerraldera egin Barcaleko lepora doan bidea jartzera (Collada de lo Barcal). Handik igoerako bidearekin bat eginen dugu, eta hori jarraituta autoraino iritsi.\nMateriala: kaskoa, eta eskalatzen ohituta ez dagoen lagunen batekin joatera, sokatxo bat goitik aseguratzeko ez da sobra izanen.\nLepo honetara igo behar da, eta hortik tximinia hartzera igo. Ikusten diren bietatik ezkerraldekoa da.\nKaixo, zure lagunak ibilbide interesgarri hau topatu du Castillo de Acher Guarrinzatik, Ledormeur tximinian barna https://eu.wikiloc.com/ibilbide-alpinismo/castillo-de-acher-guarrinzatik-ledormeur-tximinian-barna-40333008 Ondo izan, Wikiloc | Rutas del Mundo


Irekia Eusko Jaurlaritza - Gobierno Vasco :: 1,8 milioi euro baino gehiago arrantzaren sektorearen garapen lokal partehartzailerako estrategiako proiektuak diruz laguntzeko (Gobernu Bilera 2017-10-31)\n1,8 milioi euro baino gehiago arrantzaren…\n<img src="https://www.irekia.euskadi.eus/uploads/cover_photos/41837/original/logoconsejo.jpg" style="max-width:100%" alt="" />\nLaguntzek hazkuntza ekonomikoa, gizarteratzea, enplegu sorrera eta lan mugikortasuna eragin behar dute, bai itsasbazterreko zonaldeetan bai arrantzaren eta akuikulturaren menpe dauden barrualdeko zonaldeetan\nExekutibo autonomoak Itsas Garapen Elkartea Tokiko Ekintza Taldeari onartutako Garapen Lokal Partehartzailerako Estrategien barruan gauzatzen diren proiektuetarako laguntzak iragarri ditu Ekonomiaren Garapeneko eta Azpiegituretarkao sailburuak agindu bidez, eta agindu hori onartu du Eusko Jaurlaritzak. Finantzatuko dira itsasbazterreko zonaldeetan zein arrantzaren eta akuikulturaren menpe dauden barrualdeko zonaldeetan hazkuntza ekonomikoa, gizarteratzea, enplegu sorrera eta lan mugikortasuna eragitea bilatzen duten proiektuak.\n2017an, 1.835.000,00 euro bideratuko dira, guztira, laguntza programa hori finantzatzera. Diru horretatik, 1.559.750 euro Itsasoaren eta Arrantzaren Europako Funtsak (FEMP) finantzatuko ditu eta 275.250 euro, berriz, Euskal Autonomia Erkidegoaren Aurrekontu Orokorretatik etorriko dira. Era berean, 335.000 euro 2017ko ordainketa kredituak dira eta 1.500.000,00 euro 2018rako konpromiso kredituak.\nHauek izango dira laguntza bideak eta laguntzen urteroko banaketa:\nEkoizpenean inbertitzeko laguntzak\nEkoizpena ez den alderdietan inbertitzeko laguntzak\nEkoizpenean inbertitzeko proiektuetan, onuradunak izan daitezke pertsona fisiko edo juridiko pribatuak, nortasun juridikoa eduki zein ez. Pertsona juridikoak mikroenpresak, enpresa txiki eta enpresa ertainak izan beharko dira.\nEnplegua sortzeko proiektuetan, onuradunak izan daitezke mikroenpresak, enpresa txikiak eta enpresa ertainak, bai eta enpresa izaera eskuratuko duten pertsona fisikoak ere.\nEkoizpena ez den alderdietan inbertitzeko proiektuetan, onuradunak izan daitezke Euskal Autonomia Erkidegoko sektoreko agenteak, hala nola arrantzaleen kofradiak, arrantza sektoreko profesionalen elkarteak, ekoizleen erakundeak, soilik arrantzaleen kofradiek edota arrantza sektoreko elkarteek eratutako irabazi asmorik gabeko erakundeak, eta Arrantzako Tokiko Ekintza Taldeak. Onuradunak izan daitezke, halaber, beren helburuen artean jarduera nautikoak sustatu, lurraldeko arrantza produktuak bultzatu, itsasoko ingurumena sustatu edo itsasoko eta arrantzaren kultur ondarea bultzatzeko asmoa duten pertsona fisikoak edo juridikoak, irabazi asmorik gabekoak izan zein ez.\nEskaerak egiteko epea hamabost egunekoa izango da, Agindua Euskal Herriko Agintaritzaren Aldizkarian argitaratzen den egunetik hasita. Dokumentazioa “Itsas Garapen Elkartea” Tokiko Ekintza Taldearen lokaletan aurkeztu behar da.\nEusko Jaurlaritzak 9 milioi euro baino gehiagorekin babesten ditu arrantza sektorearen eta sektore akuikolaren berrikuntza, iraunkortasuna eta efizientza (Gobernu Bilera 2019-10-15)\n9.860.000 € Euskal Autonomia Erkidegoko arrantza- eta akuikultura-sektorearentzako laguntzak finantzatzeko (Gobernu Bilera 2017-09-19)\nEusko Jaurlaritzak 28 milioi euro bideratuko ditu, GAUZATU programaren bidez, oinarri teknologiko eta/edo berritzaileko ETEak garatzera (Gobernu Bilera 2020-06-30)


Data honetako argitalpenak ikusgai: Abendua, 2014\nBaigorriko midi-Espades Reunion Sindicale\n- abenduak 22, 2014\nAspaldiko urtetako usadioak tentatu arren, Santomasak mendian pasatzea erabaki genuen. Txiriosek beti bezela plan ukaezin bat gomendatu zidan. Elur gehien Luz inguruan dagoela dirudi, eta joango gara haruntz? Larunbatean Baigorriko midi egiten saiatu gaitezke, eta igandean Espadeseko Reunion Sindical? Eing? Nola Reunion Sindical? Hori haitza dok, eta zaila nere eskalada mailarako! Gainera katu hankak jarri nahi dituk elurretan? Hi pitzatuta hago! Aurreko saiakeran kale egin genian eta oraingoan... Beno, hi, galtzeko ez zeukeagu ezer! Txarrenean eskiekin di-da batean jeitsiko gaituk! Bai, arrazoia, benga, guazen ba! Eta horrela jun ginan. Eguraldi aurrikuspena larunbaterako nahiko exkaxa zan, baina iganderako epel, haizerik ez eta eguzkixa. Tournaboupeko parkinetik urten ginan, ze Superbaregeserako karretera eski pista bihurtu dabe. Hobe, hartara pixka bat gehiago fokeatuko dogu! Haseran jende pila bat ikusi genduan aurretik, baina Onceteko lakuan alturarako\nHasi dira lasterketak!\n- abenduak 18, 2014\nUdan lasterketa batzutan parte hartzen dot, baina ez naiz lehiatzen neguan bezela, lagunekin lasterketak disfrutatzia izaten baita nere helburua elurrik ez daonian. Materixala prestatzen, oindiok aurreko urteko Pierrako dorsala motxilan jarritxa, a ze oroitzapen! Nere motibazio puntu gorena neguan etortzen da zalantzarik gabe. Horregatik, hemendik aurrera blogian eraldaketa hori ikusi ahal izango dozue aurten ere, emaitzak jartzen hasiko naiz eta nere burua goraipatzen, kar kar kar. Urtero bezela, Peyragudesen, Frantziako pirinioetako kopako lasterketa honekin hasiera ematen diogu neguko lasterketen denboraldixari. Ordurako, pirinioetan bizi diranek metro dexente metatuta eukitzen dituzte, eta normalian gu 5-6 egun eskiatu ondoren iristen gera. Aurtenguan beraiek ez dabe askorik eskiatu elur faltagatik, baina neretzat eskiak jartzen nituan lehenengo eguna izan zan lasterketako eguna. Esango nuke aldia aurreko urtetan baino nabarixagua izan dala horregatik. Boten eta eskixen pis\n- abenduak 16, 2014\nAzken hilabeteetan mendiko bizikletari ere eragiten ibili gera. Oindiok zaldi eroa ez dot guztiz domatu, baina bagabiltza saiatzen! Oin dala urte batzutako ohiturari segitzen, aurten ere udazkenian mendikletantzat egiten diran martxetara juten hasi ginan. Goiz pasa, etxetik gertuen daozen martxetan ibili gera aurtenguan, Arnoateko zirkuitua, Lea artibaikua eta noski, nola ez, Elgoibarko BTT martxa ere egin genduan. Martxa hauetan oso giro ona egoten da. Izenematiak merkiak dira, tartian hornidurak egoten dira eta helmugan ere bazkaltzeko gogua kentzeko besteko mokauak egiten dira. Beraz, bukatu, lokatza dutxan kendu eta siestarako prest!! Zirkuito batetako martxa guztiak egiten badituzu, zure ritmoko jendiakin topatzen zera martxa guztietan, asko ezagunak eta horrek sekulako anbientia egiten dau. Baina dana ez da anbientesa, paliza edarrak hartzen dira, igoera teknikuetan txirrindulari guztiak ondo lerrokatuta juten ikustia oso politxa da, eta norbaitek hanka lurrera botatzen daban


Arrantzaren kudeaketa - AZTI\nAZTIn, Europako zein munduko arrantza ikerketarako zentro nagusiekin dihardugu lanean, itsas ingurunearen eta horko arrantza baliabideen iraunkortasunerako oinarri zientifikoak ezartzeko asmoz. Euskal ontzidiek munduko zeinahi itsaso edo ozeanotan ustiatutako espezie nagusien ezagutza eta ebaluazio integralean laguntzen dugu, modu eraginkor eta zuzenean.\nArrantza sektorearekin lan egiten dugu bere jasangarritasunaren alde.\nArrantza Laginketaren eta Informazioaren Sarearen bidez, lehorreratzeei, bazterkinei eta harrapakinen ezaugarri biologikoei buruzko datuak biltzen ditugu; floten datu ekonomikoak eta espezie desberdinen salmenta prezioa, eta floten geolokalizazioa (ontzien kokapenari buruzko datu espazialak).\nGure adituek hainbat parametro biologikori buruzko informazioa lortzen dute (populazioaren egitura, hazkundea, ugalketa, heriotza-tasa naturala…) eta espezie komertzialen portaera (banaketa eta migrazioa).\nDATUEI BURUZKO ZERBITZUAK, PRODUKTUAK ETA PROIEKTUAK\nItsas-ingurunearen jasangarritasuna bilatzen dugu\nAdministrazio publikoari aholkua ematen diogu hainbat metodoren bidez stocken biomasa zuzenean ebaluatzeko kanpainak egitean (metodo iktioplanktonikoak, akustikoak, optikoak, etab. erabiltzen dira).\nStocken egoera ebaluatzeko (datu gutxi dutenak barne) metodología berriak erabiltzen ditugu, zeinek kontuan hartzen baitute espazio tenporala, espezieen aniztasuna, ustiatzen hainbat flota eta bere egitura ekonomikoa.\nBaditugu kudeaketako eta harrapaketa-erregela desberdinetako agertokien simulazioa eta baita kudeaketa-erabakien inpaktu bio-ekonomikoa stocketan eta flotetan ebaluatzea baimentzen diguten erremintak.\nArrantza-sektoreko enpresekin joaten gara arrantza-kanpaina esperimentalak egitera Europako erregulazio berrietarako arrantza-jardueraren egokitzeko.\nKUDEAKETA INTEGRATUARI BURUZKO ZERBITZUAK, PRODUKTUAK ETA PROIEKTUAK\nNazioarteko hainbat erakunderekin egiten dugu gure ikerketa-lana\nAldagarritasun naturalak eta klima-aldaketak arrantza-baliabideen dinamikari nola eragiten dioten ikertzen dugu. Simulatzen dugu zenbait espezie maila jakin batean ustiatzeak zer ondorio izan ditzakeen eta horrek zer eragin izan dezakeen espezie haiekin batera harrapatzen diren beste espezie batzuetan. Flotaren errentagarritasun-azterketak egiten ditugu, eta aholkuak ematen ditugu flotak araudien bilakaerara egokitzeko.\nKUDEAKETA EKOSISTEMIKOARI BURUZKO ZERBITZUAK, PRODUKTUAK ETA PROIEKTUAK


Izateko arrazoia | Neiker\nHome Guri buruz\nEuskadiko nekazaritza-abeltzaintza eta basogintza sektorearentzat egiten dugu lan.\nSektorearen lehiakortasuna hobetzen, gure ingurumena zaintzen, gure espezie eta arraza autoktonoak kontserbatzen eta elikagaien segurtasuna bermatzen laguntzen dugu.\nNEIKERek zeregin horiek gauzatzen ditu 1851n sortu zenez gero, nazioartean aintzatespena eta kualifikaziorik handiena duen profesional talde baten lanari esker.\nGure ehun produktiboari eta gizarteari zerbitzua emateko borondatea duen erakunde publikoa gara, eta bikaintasunean oinarritutako kudeaketa eredu baten alde egiten dugu, zeinaren funtzionamendua nazioartean aitortutako kalitate irizpideen arabera arautzen den.\n2019an, BRTA Euskadiko Partzuergo Zientifiko-Teknologikoan sartu da NEIKER. BRTAren helburu nagusia da lankidetza dinamika bat ziurtatzea, Euskadik dituen erronka teknologikoei eta industrialei erantzuteko eta nazioartean duen posizionamendua hobetzeko.\nLantalde honen gaitasunari esker, ezagutza eta soluzio berritzaile eta transferitzeko modukoak sortzen dira, eta horiek balio erantsia eman eta hobetu egiten dute nekazaritzako elikagaien eta basogintzaren sektorearen lehiakortasuna.\nEusko Jaurlaritzako Ekonomiaren Garapen eta Azpiegitura Sailak ezarritako helburuekin bat etorriz egiten du lan NEIKERek. Hauek dira helburuak: ingurumenarekiko eta gure ingurunearen iraunkortasunarekiko ahalik eta errespeturik handiena mantentzea, eta gure ingurunearen garapen ekonomiko eta sozialari modu aktiboan laguntzea.\nTokian tokiko ezagutza, teknologia eta berrikuntza.\nNekazaritza-abeltzaintza eta basogintzaren arloko eragile nagusiekin elkarrizketa proaktiboa izaten dugu, elkarrekin egiteko aurre sektorearen erronka garrantzitsuenei.\nErrentagarritasuna eta jasangarritasuna\nNkazaritzako eta abeltzaintzako ustiategien errentagarritasuna eta jasangarritasuna hobetzea punta-puntako teknologiekin.\nAberastasuna eta enplegua\nAberastasuna eta enplegua sortuko duten jarduera produktibo berriak sortzea, ustiategien jarraikortasuna ziurtatzeko.\nElikagaien segurtasunaren kontrola. elikadura transmisioko zoonosi bakterianoen diagnostikoaren eta kontrolaren azterketa.\nBerokuntza globalaren inpaktua murriztea. oraingo produkzio sistemei alternatibak proposatzen dizkiegu.\nLaboreen izurrien eta animalien gaixotasunen inpaktua minimizatzea, pertsonetara lekualda daitezen galarazteko.\nAbeltzaintzako fitosanitarioak eta antibiotikoak arrazionalizatzea, antibiotikoekiko erresistentzia handitzearen aurka borrokatzeko.


kritiken hemeroteka » Lur hartzen\n« Aintzat hartzeko modukoa | Munduko tokirik ederrena »\nLur hartzen Irati Majuelo / Berria, 2019-10-27\nNerea Balda idazleak argitaratutako lehen liburua da Atzerrian. Izenburuak dioen gisa, atzerrian kokatutako eleberri laburra ez ezik, atzerriari buruzko lan bat aurkezten digu. Itzultzaile gazte bat du protagonista, Euskal Herritik Londresera doana, bizi-helburutzat harturik erakunde prestigiotsu batean itzultzaile-lana lortzea. Atzerriratze horren atzean, ordea, etxetik aldentzeko beharra eta askatasunaren bilaketa igar daitezke, liburuan zehar zenbait pasartek argituko dutenez. Hala ere, gogor borrokatutako lanpostua lortzeak ez dio hasierako poza baino eskainiko protagonistari, eta parez pare egingo du topo egunerokoak eskaintzen duen hustasun sentsazioarekin, baita bakardadearen eta distantziaren dilemekin ere. Mosaiko baten moduko eleberria izanik, istorio ugari gurutzatzen dira, iraganekoak zein orainaldikoak, protagonistaren familiarekin zerikusia dutenak, zein atzerrian egindako lagunenak. Ahots narratibo desberdinak edukitzeak lagundu egiten dio Baldari mosaiko osoaren irudiari osotasun bat ematen, istorio bakoitzari enfokea emateaz gain, erritmoari eusteko ere balio baitio.\nAtzerriak distantzia, bakardadea eta giza harremanak bezalako gai garrantzitsuak heltzeko aukera ematen dio, eta ezin uka Baldak horiek lantzeko anbiziorik duenik. Nabari da liburua gai horiei buruzko ideia eta kezketatik abiatu duela. Izan ere, zenbaitetan gertakizunak hausnarketa horien aitzakian garatu direla suma daiteke, eta horrek tarteka eleberriaren garapena oztopatzen duela esanen nuke. Bestalde, eta kontraesanezkoa izan litekeen arren, kontakizuna osatzeko oinarri izan baitira, azkenerako atzerriari buruzko gogoetak bigarren planoan geratzen direla esan liteke, zeharka baino ez direla ageri.\nAtzerria gai garaikidea eta unibertsala izaki, liburuaren potentziala gaur egungo belaunaldiek atzerrian bizi dituzten kezka eta ezinegonei ahotsa jartzean zegoelakoan nengoen. Eta horretarako asmoa egon badago, baina, gertakizun eta hausnarketen arteko oreka bat bilatu nahian, Baldak azken horiek oso esplizituki eta kontzentraturik adierazi ditu, hasierako potentziala apalduz. Erdialdetik aurrera protagonistak Sarah Bloom idazlearekiko garatzen duen obsesio absurdoak pisu handia hartzen du kontakizunean, eta horrek protagonistaren benetako ezinegonak ezkutatzen ditu, ideia horiek azaleratzen lagundu ordez.\nEgia da, baina, eleberri labur honetan gauza interesgarriak topa daitezkeela, ahots narratibo ugarien uztarketa eta bigarren mailako pertsonaia interesgarriak, esaterako. Hizkuntzaren erabilera aberatsa eta hari buruzko kezkak nabarmentzen dira batez ere, hizkuntzari, itzulpengintzari eta literaturari buruzko erreferentziaz josita baitago. Agian itzultzaileaz darabilen irudia estereotipora gerturatzen da zenbaitetan, baina igartzen da egileak ere hizkuntzaren bueltan egiten duela lan, eta, eleberrian dioen gisan, harekin jolastea maite duela.\nGetxoko Udaleko Ramiro Pinilla saria irabazi zuen Baldak lan honekin, eta azpimarragarriak dira bere lehen liburuan erakusten dituen gogoa eta anbizioa. Oraindik, baina, literatur munduan bi oinak lurrean sendo jartzeke dituela esanen nuke, inguruari tamaina hartzen ari dela, atzerrira egindako joan-etorrien osteko lehen egunetan bezala, lur hartzen.


NOLA KONPONDU ONDDOEN MUSUAK, LURZORU MOHITUA ETA ETXEKO LANDAREEN BESTE ARAZO GORDINAK - ETXEKO PROIEKTUAK\nInbertitzen duzun lehen egunean zauden pertsona etxeko landare berria eta zaren pertsona, esan, hiru hilabete geroago, nahiko desberdina izan daiteke. Lehenengo pertsona ilusioz eta konfiantzaz betetzen da, beldurrik ez duen landare guraso harroa. Bigarrena? Baliteke beren landare borrokan ari den haurtxoaren gainetik paseatzea eta nahasmena eta errua jota egotea zergatik ez duen aurrera egiten.\nZure antza baduzu, ez larritu. Eta are garrantzitsuagoa dena, ez bota eskuoihala oraindik, laguntza bidean dagoelako. Etxeko landareen arazoa zure berdetasunari eragiten dion erantzuna zure kabuz nahastea zaila izan daiteke, baina zenbait profesionalek erantzun batzuk dituzte: Jess Henderson , landareak zaintzen aditua eta dendako jabea bere 472 metro koadroko estudioan 150 ale baino gehiagorekin batera bizi dena (eta kontatzen!), eta Erin Marino landare hornitzaile maitatuetan Sill .\nHosto lausoetatik hasi eta lurzoru moldetsuetaraino, izurrite mota guztietara arte, zortzi landareen arazo larrien inguruan hitz egiten dute eta zehazki nola konpondu.\nAirean lizuna usain nabarmen hori nabaritzen hasten bazara, lurzoruaren lizuna izango zenuke. Baina horrek ez du zertan esan nahi landatzailearen edukia bota eta berriro hasi behar duzunik. Moldea ez da ohikoa, lasaitu zen Henderson, batez ere lur organikoa erabiltzen ari bazara. Baliteke kalterik gabeko onddo saprofitoa izatea. Bestetik, moldea liteke izan landareak behar duena lortzen ez duenaren seinale, beraz, begiratu hosto disketeak, horituak edo gorrituak.\nLarritasunaren beste sintoma batzuk antzematen badituzu, Marinok dioenez, saiatu ureztatzen pausatzen eta lurzorua erabat probatzen utzi egun eguzkitsu batean. Horrek trikimailurik lortzen ez badu, baliteke zure landarea birplanteatzea eta loreontzi freskoa ematea merezi izatea. Landare bera erabil dezakezu, urarekin xaboi diluituarekin garbitu azkar bat eman.\nLandareen jabea bazara, ziurrenik ikusi ahal izango duzu onddoen katuen kopurua: fruta-euliekin nahastu ditzakezun intsektu txiki horiek. Onddoen mosketoiek fruta-euli txikiak dirudite, baina beren gorputzak argalagoak izaten dira eta hegan egiten dutenak pobreagoak direla dio Marinok. Izenak dioen bezala, zure landarearen lurrean bizi diren onddoak jaten dituzte.\nLandareak ureztatzean, onddoak loratzea eragiten duzu eta horrek koskorrak sortzen ditu oso pozik. Lurrean arrautza gehiago jarriz ospatzen dute eta hor hasten da zure arazo potentziala. Helduen onddoen koskorrak ez dira kaltegarriak zure landarearentzat, dio Hendersonek. Baina kopuru handian, larbek landareen hazkundea oztopatu eta sustraiak kaltetu ditzakete.\nOnddoen musgu-populazioa gero eta handiagoa bada, litekeena da erruduna gehiegizkoa izatea, azaldu du Marinok, beraz, lehen defentsa lerroa gutxiago ureztatzea da eta lurzorua erabat lehortzen uztea ureztapen artean. Lur diatomeo batzuk ere landu ditzakezu lurzoruaren lehen zentimetrora, azalaren azpian zelatan dauden onddo-muskuluen larbak bideratzeko.\nHendersonen aldetik, nahiago du ikuspegi integrala hartu, bizitzako etapa guztietan izurriteei zuzenduta. Kuxin itsaskor horiak edo zapatilen zapper dotoreak egiten ditut helduentzat, eta larbak ureztatzeko egunean hidrogeno peroxidoa gehitzen diot nire urari. Gainera, harea geruza itogarri bat jarri nuen lurzoruaren gainean.\nKreditua: DAN559 / Shutterstock\nAgian ez zaizkizu estetikoki atseginak izango, baina bi adituek azpimarratu dute zure lurzoruko perretxiko txikiak ez direla normalean kezkatu beharrekoa. Landareek milioika urte daramatzate lurzoruko bakterioekin eta onddoekin harreman onuragarriak gogorarazi zigun Marinok. Erraza da ahaztea landatzaile bakoitza ekosistema txiki-txikia dela, non mikrobio batzuk onuragarriak diren eta beste batzuk kaltegarriak diren. Perretxiko zuri edo horiak ñimiño horiek, orokorrean, lehenak direla uste da.\nBere aldetik, Henderson pozik dago perretxikoak agertzen direnean. Maite ditut mutil txiki horiek; kaltegabeak dira eta, normalean, lur zoragarria duzula adierazten dute. Onddoen bisita bedeinkatzen baduzu, hobe dut prozesua errespetatzea eta bere lana egiten uztea.\nHoriek guztiz kendu behar badituzu, prozesua erraza da, Marinoren arabera. Besterik gabe, atera lurretik eta bota zure konpostagailura edo zakarrontzira. Laster itzultzen ez direla ziurtatu nahi baduzu, utzi lurra guztiz lehortzen berriro ureztatu aurretik eta ur gutxiago hurrengoan.\nGehienetan mamitsuekin hitz egiten ari gara, non hosto osasuntsuak ukitu sendoak eta sendoak diren. Hosto zorrotza antzematen baduzu, esan ohi du Hendersonek, gehiegizko arazoa izan ohi dela. Hostoak kentzen ditut eta berriro drainatzen dut. Gainera, beheko ureztatze edo terrakotako iltzeak erabiltzea gomendatzen du zure ohitura gehiegizkoa hausten laguntzeko.\nMarino bat dator: hosto lehorrei aurre egiteko modurik onena landaretik inaustea da, dio. Ez dira atzera botako, beraz mozteak zure landareak hazkunde osasuntsu eta berrietara bideratuko du. Hosto horiek kendutakoan, loreontzia guztiz lehortzen utzi nahi duzu. Egun batzuk baino gehiago behar badituzu, eraman landarea leku eguzkitsuago batera, laguntzeko.\nArmiarma akaroak oso txikiak dira eta normalean hostoen azpialdean egoten dira, antzemateko zailak izan daitezen, ohartarazi du Marinok.\nHenderson-ek infestazio bat izan dezakeela esaten dioten lehen adierazleak deskribatzen ditu: Lehenik eta behin, esan dezaket nire landareak itxura apur bat duela; ez da berde bizia edo ohi bezain flotagarria. Orduan, hautsa edo orratz ñimiñoa dirudien petioloan, hostoak zurtoinarekin lotzen dituen zurtoinean.\nLerroan beherago, akaroek hosto-zelulak erasotzen dituzten bitartean, Marinok hostoetan puntak, marmoladurak edo kiribilduak ikusiko dituzula dio, hezurdura-hosto-sarea baino ez dela geratzen. Faktore hauetakoren bat antzematen baduzu, esaten du: Saiatu hosto bat geldirik mantentzen. Akaroak badaude, puntu marroi txiki-txikiak ikusiko dituzu poliki gora edo behera arakatzen. Horiek dira.\nLandare infestatu baten lehen geldialdia, Hendersonen arabera? Koarentena. Mantendu landarea besteengandik bereizita tratatzen duzun bitartean, eta akaroak desagertu eta gutxienez bi astez, dio berak. Zure beste landareak akaroen eraginpean ez badaude ere, dagoeneko arriskuan dagoen landarea kutsa dezakeen beste zerbait eraman dezakete.\nTratamendurako, Marinok aholkuak ditu: lehenik eta behin, landareari xaboiarekin egindako garbiketa izugarri sakona eman nahi diozu, ondoren, pestizida batekin edo antzekoarekin bota. Akaroen aurkako pestizidarik eraginkorrena sufrea elementala da, baina ez dugu etxe barruan gomendatzen, dio. Armiarma akaroak ere lorezaintzako olioak eta xaboi intsektizidak jasaten dituzte, behar dituzun astean behin edo bi aldiz behin berriro aplikatu beharko dituzunak. (Hendersonek bereziki gomendatzen du olioa hartu , linean eskuragarri dago $ 10 baino gutxiagotan, tratamendua lortzeko eta berriro kutsatzea saihesteko.)\nHori guztia lan asko dirudi, hori delako da , beraz, Hendersonen lehentasuna gaiaren aurretik jarraitzea da. Armiarma akaroek giro epel lehorra maite dute eta, beraz, neguan, nire etxea ehuneko 50-65 arteko hezetasunarekin mantentzen dut, dio. Zorionez, erosi nuenetik ez dut armiarma akaroekin aurre egin behar izan nire hezegailuak.\nKreditua: Kimber Watson\nIntsektu ezkatak armiarma akaroak baino errazago antzematen diren arren, bereziki trebeak dira azala itxurako zurtoinekin nahasteko, esan du Hendersonek. Iltzea azala txikia dirudienaren gainean arrastatuz gero, dioenez, azala moduko akats bat aterako da. Hori da eskala. Kontrolik gabe uzten badira, eskala izurriteek hazkunde berria pilatuko dute eta bizitza xurgatuko dute, beraz, berriro ere, Hendersonek berrogeialdia eskatzen du, oraingoan kentze fisikoarekin. Eskala zaharkituta kendu behar duzu, dio, oso gustuko dut Q aholkuekin apurtzea.\nMarinoek dioenez, intsektu txikiek oskol gotorleku baten azpian kokatzen dira. Horren ordez, lehenik eta behin eskala-akatsak arrasatu nahi dituzu eta ondoren intsektu-intsektizida batekin uxatu. Sprayak heldu ikusgarriagoak urratzerakoan galdu zenituen ezkata larbak hiltzen lagunduko du.\nBerriz ere, Hendersonek sendabelar neem olioarekin tratatzea gomendatzen du, landarea etorkizunean bizitzea ez da hain komenigarria egiten.\nZerrenda honi etxeko landareen beste arazo gordinik gehitu behar zaion galdetuta, Henderson azkar erantzun du: ongarri erretzea. Ongarria erretzea gertatzen denean, orban horiak eta marroiak agertuko dira eta azkar zabalduko dira hostoan zehar, garatu gabeko hosto ugari emanez.\nAitortu zuen tranpa horretan erortzen dela noizean behin, landare hosto eta handiagoak nahi izaten harrapatuta. Arazoa ekiditeko, Hendersonek gomendatzen duen ongarri gogorraren dosiaren ehuneko 50 besterik ez izatea gomendatzen du.\nzer esan nahi du 11.11\nKreditua: Laksena / Shutterstock\nMarinorentzat, gehitzeko gogoz zegoen arazoa txitxarroen kalteak izan ziren. Inoiz ikusi al duzu zure landareetan hautsezko material zuria ezerezetik agertzen dela? galdetu zuen. Onddoa dirudi, baina mealybug koloniak izan daitezke. Intsektu hauek zuriak dira eta habia babesteko hauts-substantzia zuria sortzen dute. Normalean, habia hauek landarearen babestutako lekuetan aurkituko dituzu hostoen azpialdean bezala.\nZorionez, txitxarroak orokorrean erraz tratatzen direla dio. Marinelek dioenez, pestizida, baratze olio, xaboi intsektizida, alkoholezko toailatxoak eta pestizida sistemiko gehienak jasaten dituzte. Eman zure landareari garbiketa osoa, hostoen azpian sartu eta zurtoinak elkartzen diren txoko eta zirrikitu guztietan sartuz. Garbiketa hau zure pestizidak ahalik eta eraginkorren izaten laguntzeko da. Erabili aurretik pestizida urez diluitu, eta, ondoren, busti landarea; ia busti. Hostoen beheko aldeak eta koilatxoak ezkutatu daitezkeen kokapen guztiez ari gara, dio Marinok. Eta kontuz ibili, eskatzen du. Gogoratu landareen izurriteak ondo garbitu ezinak berriro infestatzea ekar dezakeela.\nEgunaren amaieran, ordea, diagnostikatu gabeko arazo batekin borrokan ari den landare jabearentzat askotan ahaztutako urrats garrantzitsu bat zure buruarekin adeitsua izatea da. Izurriak eta bestelako gaiak landare guraso onenei ere gertatzen zaizkie, dio Marinok. Ez da landare jabe madarikatua zaren seinale. Gainera, izurri hauek ia beti zure landareak soilik interesatzen zaizkie. Ez dago zeure buruari, zure maskotari edo altzariei buruz kezkatu beharrik.\nBatez ere, Hendersonen aholkurik onena zure landareari arreta jartzea da, zer behar duen esateko bere onena egiten ari baita. Ez dago konponbide bakarra naturan, baina hostoak horitzen, marroitzen edo hanka muturreko luzaketak ikusten badituzu, zure landareak komunikatzen du: 'Aizu, zerbait gaizki dago! Zatoz begiratu niri! ’Arazoa asmatzen ahalegintzen bazara, zeharkako eguzki distiratsua, hezetasuna, drainatze ona eta argiztapen osagarria landareen ingurune ona lortzeko modu batzuk dira, dio.\nBuh-Bye kable kutxa: elektronikaren froga guztiak ezkutatzeko modu maltzurrak\nEtxeen kudeaketarako 4 aplikazio ezin ditut bizi gabe


baluarte.com - Domingo, 27 de Agosto de 2017 - Actualizado a las 21:04h\nBaluarte Fundazioaren 2017 - 2018 Denboraldi berrirako abonu eta sarreren salmenta egutegiaren baitan, Baluartek abonu oso berriak salgai jarri ditu. Denboraldi berriak kalitatezko 19 ikuskizun ekarriko ditu Baluartera, musikaren, dantzaren eta arte eszenikoen onenarekin. Abonu osoek denboraldiko hemeretzi ikuskizunetarako sarrerak eskaintzen ditu, sarrera solteekiko %20eko deskontuarekin: 1.zona: 547€ / 2.zona: 388€ / 3.zona: 264€. Gainera, Baluarte Joven programaren abonuak ere salgai daude (gazte txartelarekin): 2. zona: 146€ / 3. zona: 98€. Abonuak Baluarteko txartel-leihatilan eta 948 066 061 telefono zenbakian eskura daitezke. Kalitatea eta nazioarteko erreferenteak Philippe Jaroussky edo William Christie-ren Haendeletik La Verità edo Circa bezalako egungo sortze-eszenikora eramango gaituen eskaitza batean. Eta 2017/18 ikasturtean Artista egoiliarra izango dugun Raquel Andueza sopranoari, gure artista nazioartekoenari, omenaldia.\nArtista ezagunak gurean berriz izango ditugu: Sara Baras, Iruñean Sombras ikuskizunaren erabateko estreinaldiarekin;Valery Gergiev eta Mariinsky Antzokiko Orkestra, Iruñeko Orfeoiarekin;Jordi Savall eta Esklabotasunaren bideak bere proposamen berriarekin;urteroko topaketa egiteko Baluarte berriz ere aukeratu duen Espainiako Gazte Orkestra Nazionala;aurreko urtetan gurean arrakasta lortu duen konpainia, Mayumana. Wagnerren interpretatzaile ukaezina den Bryn Terfel galestarra, gaur egun nazioarteko mailan baritono entzutetsuenetariko bat, Baluarten arituko da lehenengoz eta horren lekuko izango gara;María Pagés dantzaren sortzaile handiak ere debuta egingo du gurean ikuskizun berriarekin;edo mundu osoko denboraldi eta jaialdietan pianista liderra den Yuja Wang-ek Baluarten bere lehen emanaldia eskainiko du. Beste hitzordu garrantzitsuak izango dira: Monteverdiren L’Orfeo, opera modernoaren sortzailearen jaiotzaren 450. urteurrenean;Napoliko Balleta;edo Eifman Ballet konpainiaren Anna Karenina koreografia zirraragarria. Juan Echanove Quevedoren rolean;Antzerki Klasikoko Konpainia Nazionala Calderón de la Barcaren izenburu ezugunetariko batekin, La dama duende;eta Chick Corea iparramerikar jazz pianista mitikoaren errezitaldia, programazioa osatzeko.\nBestalde, Baluarte Ganbera programa berrirako abonamenduak ere jada eskura daitezke: ganbera-musika 13 emanaldi 96 eurotan.\nAcepta una pena de 16 meses por pegar en Pamplona a tres jóvenes que portaban la bandera LGTBI


Aktibatzen da etxerik gabeko pertsonak hotzalditik babesteko protokoloa.\nAintzat harturik datozen egunetarako iragarri diren tenperatura hotzak direla-eta Udaltzaingoak protokoloa aktibatzeko egin duen proposamena, gaur, abenduak 14, Basauriko Udalak aktibatu egin du etxerik gabeko pertsonak hotzalditik babesteko protokoloa. Beraz, egoera hobetu artean, Azbarren kaleko gau-harrerako zentroaren ateak zabalduko zaizkie udalerriko etxegabeei, lo egiteko leku bat izan dezaten, eta, horrekin batera, atseden gela, janari eta edari beroak, komuna eta dutxa.\n2021-2022ko Aurrekontu Partehartzaileen emaitzak.\nIa 1.000 basauriarrek (956) parte hartu dute 2022. urteko udal-aurrekontuan sartuko diren hamar proiektuak hautatzeko bozketan; herritar guztiek izan dute parte-hartze prozesu horretan parte hartzeko aukera. Segidako zortzigarren urtez, Basauriko\nUdalak Jazinto Benabente eta Bidasoa Ibaia arteko ezponda finkatuko du.\nBasauriko Udala lanean aritu da azken asteotan, Jazinto Benabente eta Bidasoa Ibaia kaleen arteko oinezkoen pasealekuko ezpondan gertatutako lur-jausia ahalik eta azkarren eta modu seguruenean konpontzeko; lur-jausi horren ondorioz, errepidea itxita egon da, segurtasun-arrazoiengatik.\nUrtarrilean jarriko du abian ZirtZart Basaurik «Musika Taldeak Eratzea» programa, musika taldeen sorkuntza sustatzeko helburuarekin.\n2021ean jaiotakoei harrera Social Antzokian eta Kalejira (abenduak 24)\nProgramazioa (pdf) 951.28 KB\nEMANGILTZA - Ikusten duguna gara\nGurasoek seme-alaben hizkuntza ohituretan zuzeneko eragina dute. www.emangiltza.eus webgunean euskara transmititzeko eta gurasoen kezka, zalantza edota beldurrak uxatzeko gomendioak, aholkuak, tresnak eta baliabideak eskaintzen ditugu.\nEman euskara zuen seme-alabei. Emangiltza!\nZaindu dezagun geure altxorra!\nBasauri, 2021eko azaroaren 25a


Uda honetan Amurriok kalera aterako du kultura, "Udako kultura tantak" programarekin - - Aiaraldea.eus\nUda honetan Amurriok kalera aterako du kultura, "Udako kultura tantak" programarekin\nAmurrioko Udala 2021-06-04 17:00\nJarduerak, antzerkia, zinea eta formatu txikiko kontzertuak, ekainetik irailera programatuko dira. “Osasun egoera dela eta ekitaldi eta jai handirik gabeko urte honetan, iaz hain harrera ona izan zuen aire zabaleko kulturaz betetako uda baten aldeko apustua egiten dugu”, azaldu du Txerra Molinuevo Amurrioko alkateak. Jarduera guztiek edukiera mugatua izango dute, eta jendeak eserita egon beharko du, segurtasun-arauak betez, 6 urtetik gorakoek maskara nahitaez erabili beharko dute eta higiene- eta osasun-neurrien protokoloa bete\nAmurrioko Udalak udako hilabeteetan kultura kalera ateratzeko apustuari eusten dio. Iaz bezala, ekainetik irailera, ‘Udako Kultur tantak - Cultura a pie de calle’ ekimenak antzerkia, udako zinema eta formatu txikiko kontzertuak programatuko ditu, bertako eta eskualdeko artistei babesa emateko.\n“Osasun egoera dela eta ekitaldi eta jai handirik gabeko urte honetan, iaz hain harrera ona izan zuen aire zabaleko kulturaz betetako uda baten aldeko apustua egiten dugu. Gainera, horrela, gure artistak ere babestu nahi ditugu”, azaldu du Txerra Molinuevo Amurrioko alkateak


Zergatik da garrantzitsua elizara joatea? ▷ ➡ Ezagutu linean ▷ ➡\nZergatik da garrantzitsua elizara joatea?. Eliza da kristauak elkartzen diren espazioa Jainkoaren Hitzari buruz gehiago jakiteko eta elkar animatzeko. Jesusen bidez Jainkoa bilatzen ari diren pertsonekin biltzeko toki ezin hobea da.\nFededun askok uste dute ez dela beharrezkoa elizara joatea fedearen bidetik ibiltzeko. Hala ere, Elizaren benetako esanahia ez dakitelako gertatzen da. Horregatik dugu, geroztik discover.online, beharrezkoa dela pentsatu dugu azaltzea zer den Eliza eta zergatik da garrantzitsua bertara joatea.\nEz dezagun kongregatzeari utzi, batzuk ohi bezala, elkar animatzen ez badugu, eta are gehiago egun hori hurbiltzen ari dela ikusita.\nHebrearrei 10: 25\n1 Zer da eliza?\n2 Zergatik da garrantzitsua elizara joatea?\n2.1 1. Eliza Kristoren gorputza da\n2.2 2. Gure akatsei aurre egiten laguntzen du\n2.3 3. Espiritualki hazten laguntzen zaitu\nEliza Jesus maite eta jarraitzen duten pertsona guztien bilduma da. Bibliak Elizari Kristoren gorputza deitzen dio. Fededun oro gorputz horren parte da. Kristorengan fededun guztiak elkartuta daude eta ezin dira banandu. Salbatzen bazara, Eliza osoarekin bat egiten duzu. Eliza ere Kristoren Elizako kideak Jainkoak komunioan gurtzeko elkartzen diren edozein leku da.\nGuk ere, asko izanik, gorputz bat osatzen dugu Kristorengan, eta kide bakoitza beste guztiekin bat egiten dugu.\nErromatarrei 12: 5\nElizaren aurretik, sinagogak zeuden, non lekuak ziren Juduak bildu ziren Jainkoa goraipatzeko eta ikasi Santuak buruz gehiago elkarrekin. Jesus sinagogetara joan zen bere ikasleekin, adibide bat emanez.\nBerpizkundearen ondoren eta Jesusen igoera ikasleak erregularki elkartzen hasi ziren Jainkoa goraipatzeko eta ikasi lehenago sinagogetan bezala. Tenpluko patioan eta beren etxeetan elkartzen hasi ziren, gero leku handiagoetan kide asko zituztenean. Horrela sortu zen eliza gaur ezagutzen dugun moduan.\nEgun bakar batean ez ziren tenpluan biltzeari utzi. Etxez etxe ogia apurtzen zuten eta janaria pozez eta eskuzabaltasunez banatzen zuten.\n1. Eliza Kristoren gorputza da\nEliza Kristoren Gorputza da. Gorputzeko kide batek ezin du bakarrik bizi, gainerako gorputzik gabe. Gustatu edo ez gustatu, elizako jendea gure familia da eta haiekin bizitzen ikasi behar dugu (batez ere eternitatea beraiekin igaroko dugulako).\nEz begiak ezin dio eskuari esan: Ez zaitut behar, ezta behatz burutik ere: Ez dut zure beharrik.\nBeharrean, ahulagoak diruditen gorputzeko kideak dira beharrezkoenak.\n1 Korintoarrei 12: 21-22\n2. Gure akatsei aurre egiten laguntzen du\nElizan inor ez da perfektua, ezta artzaina ere. Pedro apostoluak berak akatsak egin zituen lehen elizan lider gisa. Eliza ez da inoiz pertsona perfektuen lekua izan. Jainkoak agindu zion Elizari elkartzeko gure akatsei aurre egiteko.\nKristoren bakea agindu dadila zure bihotzetan, gorputz bakarrean deitu zaituztenetara. Eta eskertu. Kristoren hitza zugan bizi dadila bere aberastasun osoan: irakatsi eta aholkatu elkarri jakinduria osoz; Abestu Jainkoari salmoak, ereserkiak eta kantu espiritualak, bihotzetik esker onez.\nKolosarrei 3: 15-16\n3. Espiritualki hazten laguntzen zaitu\nElizako kideek Jainkoaren maitasunean elkarri laguntzen, bultzatzen, kontsolatzen, errieta egiten, elkarri irakasten diote. Ez dute beti ongi egiten, baina elkarrekin ikasteko prozesua da. Espiritualki askoz ere gehiago hazten gara eliza gisa elkarrekin gaudenean bakoitza isolatuta dagoenean baino.\nBaina maitasunean egia jarraituz, haz gaitezen buru denarengan, hau da, Kristorengan. harengandik gorputz osoak, elkarren artean elkarri laguntzen dioten artikulazio guztiek ondo koordinatuta eta batuta, kide bakoitzaren jardueraren arabera, hazten du bere burua maitasunez eraikitzeko.\nEfesiarrak 4: 15-16\nEtxe eliza edukitzeko arazorik ez dago, baina jende asko dagoenean deserosoa bihurtzen da. Jende kopuru jakin batentzat ona da aldizka elkartzeko toki handiagoa izatea. Elizaren egitura formalagoak talde handiagoak antolatzen laguntzen du. Zer gehiago, eliza ikusgai dagoen lekua da, edonor kaletik gonbidapenik gabe sar dadin.\nOrain ulertuko duzula espero dugu zergatik da garrantzitsua elizara joatea. Badakigu jende asko dagoela huts egiten dute artzainean edo kideren batean ikusten dutenean kristautasunik gabeko jarrerak. Hala ere, hala da Garrantzitsua da amore ez ematea eta besteei Jesusen bidea aurkitzen laguntzea. Gogoan izan eliza bateko kideak zu bezalako akatsak eta bertuteak dituzten pertsonak direla; beraz, Jainkoaren Espiritua eraikitzeko modurik onena Elizan bat egitea da.\nArtikulu hau zuretzako erabilgarria izan dela espero dugu. Jakin nahi baduzu nola irakurri Biblia ulertzeko. Arakatzen jarraitzea gomendatzen dizugu Ezagutu.online.


"Nafarroako ikastetxeen finantziazioren eskumena Nafarroako Gobernuari dagokio", halaxe azaldu du Miguel Sanz Nafarroako presidenteak El Pais egunkarian. Amaitutzat eman ditu hala, Jaurlaritzak orain arte Nafarroako ikastolei esleitzen zizkion diru-laguntzak.\nUztailaren 3ko bilkuran sinatu zuten protokoloaren ondorioz, ez dutela organo komunik sortuko adostu zuten bi gobernuek, nafarraren hitzetan, bi herrialde ezberdin direlako. Zentzu horretan, nabarmen geratzen da zatiketari bideraturik aurrera daramaten politika.\nBerria: "Diru laguntzen dantza"


Urola Kostako Hitzaautoa Archives - Urola Kostako Hitza\nBi autok talka egin dute Zestoan, eta horietako bat pendizean behera erori da\nby Zestoako Hitza\t- Api 11, 2018\nBi autok talka egin dute Zestoan, GI-631 errepidean, Elgoibarko noranzkoan, Arroaerrekako bidegurutzearen parean. Eusko Jaurlaritzako Segurtasun Sailak jakinarazi duenez, 14:00 aldera gertatu da ezbeharra, eta istripuaren ondorioz, autoetako bat pendizean behera erori da. Ez da inor...\nAuto batek eta furgoneta batek istripua izan dute Azpeitian\nby Urola Kostako Hitza\t- Mar 7, 2018\nAuto batek eta furgoneta batek istripua izan dute Azpeitian, Forum dendaren parean, 10:00 aldera. Emakume bat Zumarragako Ospitalera eraman dute, arin zaurituta. Uneotan (11:30), errepidea zabalik dago gune horretan....Read More\nAuto batek eta txirrindulari batek istripua izan dute Azkoitia eta Aizpurutxo artean\nby Azkoitiko Hitza\t- Abe 23, 2017\nAuto batek eta txirrindulari batek istripua izan dute gaur, zapatua, Azkoitia eta Aizpurutxo arteko GI-631 errepideko 24. kilometroan. Ertzaintzak jakinarazi duenez, 16:00ak aldean jazo da ezbeharra, eta larrialdi zerbitzuak eta suhiltzaileak istripuaren tokira bertaratu dira txirrindularia...\nHaize bortitza hasi da kalteak eragiten\nAlerta laranja ezarrita zegoen haize denboaleagatik atzo 21:00etatik aurrera, eta denboraleak hainbat kalte eragin du eskualdean. Ertzaintzak adierazi duenez, Azpeitia eta Tolosa arteko Urraki mendatean txandaka ari dira bideratzen zirkulazioa, zuhaitz bat erori delako errepidera. Azpeitiko...\nArtzubia eta Artetxe arteko kalea itxita izango da abenduaren 18ra arte\nAstelehenetik abenduaren 18ra bitartean, ibilgailuentzat itxita egongo da Artzubiko biribilgunearen eta Artetxe eraikinaren arteko bidea. Zama lan eta bizilagunen sarrera-irteera jakinetan, Bustinzuriko Errebaletik bideratuko dute trafikoa, semaforo bidez. Alberdieneako etxeak eraikitzeko lanak duela aste batzuk hasi...\nAuto bat errepidetik atera da Azkoitian, Eroskiko biribilgunean\nby Azkoitiko Hitza\t- Urr 23, 2017\nAuto bat errepidetik atera da Azkoitian, Eroskiko biribilgunean. 13:10ean gertatu da istripua, eta trafikoa oztopatzen ari da autoa. Ez da inor zauritu, baina Eusko Jaurlaritzaren Segurtasun Sailak jakinarazi duenez, gune horretan motel dabil trafikoa....Read More\nBost zauritu Orion, auto bat pendizetik erorita\nIstripua izan da gaur eguerdian Orion, Benta inguruan. Auto bat pendizetik behera erori da, eta bost lagun zauritu dira. Bertan izan dira larrialdietako zerbitzuak eta suhiltzaileak. ...Read More\nZestoako errepidea berritzeko lanak abuztuaren 11n bukatzea aurreikusten du aldundiak\nby Zestoako Hitza\t- Uzt 14, 2017\nEgunotan auto ilara luzeak sortu dira Azpeitia eta Zestoa arteko GI-631 errepidean. Izan ere, errepidea berritzeko lanak egiten ari da aldundia Arroako A-8 autobiderako sarreraren eta Zestoako Bainuetxearen artean. Gipuzkoako Foru Aldundiko Bide Azpiegituren Saila zorua...\nAuto bat ibaira erori zen atzo arratsaldean Azkoitia eta Zumarraga artean\nby Azkoitiko Hitza\t- Eka 18, 2017\nBomberos Euskadik jakinarazi duenez, atzo arratsaldean istripua izan zuen auto batek Azkoitia eta Zumarraga arteko errepidean, eta ibaira erori zen. Autoan zihoazen bi lagun artatu behar izan zituzten suhiltzaileek eta larrialdi zerbitzuek, eta ospitalera eraman zituzten....Read More\nAuto batek 14 urteko nerabe bat harrapatu du Azkoitian\nby Azkoitiko Hitza\t- maiatza 11, 2017\nAuto batek 14 urteko neska bat harrapatu du gaur, osteguna, 14:40ak aldean, Azkoitiko Juin kalean. Eusko Jaurlaritzaren Segurtasun Sailak jakinarazi duenez, nerabea, zauri arinekin, Zumarragako ospitalera eraman dute. Ertzaintzaren arabera, gorputzean eta orkatilean zituen kolpeak neskak....


Gotorlekuak, gerran defentsa-zereginak betetzeko eraikin militarrak dira. Historian zehar, herri eta hiri garrantzitsu asko, gotorleku baten harresien barnean egon dira, herria edo hiria bera defendatzeko. Hau da, adibidez, Erroma, Ávila, Iruña, Lugo, Bartzelona eta Sevillaren kasua, beste batzuen artean.\nGotorlekuak, gerran defentsa-zereginak betetzeko eraikin militarrak dira. Historian zehar, herri eta hiri garrantzitsu asko, gotorleku baten harresien barnean egon dira, herria edo hiria bera defendatzeko. Hau da, adibidez, Erroma, Ávila, Iruña, Lugo, Bartzelona eta Sevillaren kasua, beste batzuen artean. (eu)


Nortzuk gara - Kingtone Glass Products Co., Ltd.\nXuzhou Kingtone Packing elikagaien eta edarien, zainketa pertsonaleko industriako beira eta espezialitatezko ontzien hornitzaile nagusia da. Xuzhou Kingtone Glass Products Co., Ltd Dahuren nazioarteko merkataritza saila da. 1985ean sortu ginen eta 20 urte baino gehiagoko fabrikazio esperientzia dugu. Ekoizpen profesional ugari ditugu eta teknologia sendoaz eta fabrikazio gailu aurreratuez hornituta gaude. Etengabe fabrikatzen ditugu produktuak estatuko estandarraren arabera eta gure produktuak Txinan ospetsuak dira kalitate handiagatik. ISO9001: 2000 ziurtagiria arrakastaz gainditu dugu. Gure bezeroak mundu osokoak dira, 100 herrialde baino gehiago.\nGuk1985ean sortu ziren eta 20 urte baino gehiagoko fabrikazio esperientzia dute. Ekoizpen profesional ugari ditugu eta teknologia sendoaz eta fabrikazio gailu aurreratuez hornituta gaude.\n"Kalitate gorenekoa, prezio onak eta saldu osteko zerbitzu nabarmena" da gure printzipioa, "Bezeroen gogobetetasuna" da gure betiko helburua; Gure produktuak etxeko eta mundu osoko merkatu askotan oso ezagunak dira.\nOspe ona dugu kalitatezko artisautza eta kalitatezko zerbitzua eskaintzeagatik. Aldi berean, prezioa erosleentzat lehiakorra den mailan mantentzen dugu, merkatuan aukera eta irabazi gehiago izan ditzaten.\nIndustrian 20+ urte baino gehiagoko esperientzia dugu\nZehazki, Xuzhou Jintong-ek beirazko botilak eta hainbat osagarri eskaintzen ditu (tantazko tapoiak, spray ponpak, tapo esferikoak, azukre kanaberako hagatxoak, kortxoak eta tapoiak). Ontzien industrian ia 20 urteko esperientzia dugu eta beira eta ontziratzeko produktu berritzaile eta kalitate handikoak eskain ditzakegu edertasun eta larruazala zaintzeko marka globaletarako.\nFabrikazio instalazio aurreratu guztiek AEBetako estandarrak betetzen dituzte eta FDA ziurtagiria dute, etxeko eta nazioarteko bezeroen beharrak asetzeko. Gainera, konpainiak serigrafia, margotzea, erliebea eta galbanizazio teknologia ere baditu, pertsonalizatutako etxeko eta atzerriko bezeroen beharrei erantzuteko. 60.000 metro karratu baino gehiago ditugu, non 20 milioi produktu baino gehiago gordetzen ditugun, berehala bezeroaren gogobetetasuna bermatzeko eta entregatzeko epe laburrak mantendu.


Guggenheim-Urdaibairik ez, Astra biziberritzea hobetsi du Lakuak - GARA\nAne ARRUTI | GERNIKA-LUMO\nHasi dira arma fabrika izandako Gernikako Astra eraikina eraberritzeko lanak, eta uda alderako bukatuta egotea espero dute. Lakuako Kultura Sailak 1,5 milioi euro bideratu ditu bertara, Sormen Lantegi bat izan dadin; eta hein horretan, atzo, Blanca Urgell Kultura sailburuak eta Jose Maria Gorroñok, Gernikako alkateak, eraberritze lanetara egin zuten bisitan, Urdaibaiko Guggenheim bezalako proiektuak baztertu eta modu honetakoak bultzatzeko konpromisoa berretsi zuen Urgellek: «Nik uste dut orduan garbi esan genuela ez zitzaigula iruditzen kultura aldetik hori zenik bidea gauzak egiteko. Hemen jende pila bat dago sortzen ari dena eta uste dugu hori dela indartu behar duguna». Izan ere, Lakuak iaz iragarri zuen Astraren eraberritzea, Urdaibai suspertzeko plan alternatiboaren harira.\nAlkateak azaldu zuenez, «armak izan zirena kultura eta hezkuntza bihurtzea da» Udalaren proiektua, eta hori guztia Ricardo Bastidaren eraikin sinboliko honetan egingo da, herrian 1937ko bonbardaketei zutik eutsi zien bakarrenetarikoa baita. Aurrean duen eraikinean Lanbide Heziketako zentro bat egiteko asmoz Hezkuntza Sailarekin hartu-emanetan ari direla gaineratu zuen Gorroñok.\nLakuaren laguntza honekin, Bastidaren eraikina eraberrituko da, beraz; baina ondoren bertan jorratuko diren ekintzen eta espazioen kudeaketa eta antolakuntza «Udalak hartzen dituen erabakietatik» abiatuko dela argitu zuen Urgellek, gainerako Sormen Lantegietan bezala. «`Karkasa' mantentzearekin gu pozik gaude, baina barruan sortzen denak emango dio bizia», gaineratu zuen alkateak, «14.000 metro karratu ditugu eta kulturak ez du mugarik». Pasa den astelehenean, esaterako, Haegue Yang artista hego-korearra bertan izan zen, espazioa ezagutu eta lanak amaitzerakoan bertan erakusketa bat antolatzeko aukera aztertuz.\nGernikarren poza eta kezka\nAstra Sormen Lantegi bihurtzearena, ordea, gernikarrek aspalditik landutako ideia da, eta hari luzea dauka atzetik. 1998an itxitako lantegia, 2005eko abenduan okupatu zuten lehenengo aldiz. Ez zuten gehiegi iraun bertan, baina beste saiakera eta desalojoak tarteko, Astra Gernikentzako izeneko mugimendua abiatu zen orduan. «Berri pozgarria da guretzat, Astra Gernikentzako ekimena aurrera doalako neurri batean, eraikina berreskuratuta. Publikoa egiten da, erabilera sozial eta kulturala emango zaio. Baina guk orain esaten duguna da eraikin horren etorkizuna eta kudeaketa erabaki behar dutela bai Gernikako gazteek eta bai gizarte eta kultura eragileek», azaldu zion GARAri Oier Plazak, Astra koordinadorako kideak.\nEraikina okupatu zenean, «hiru puntu oinarrizko egon ziren: bata, eraikina publikoa izatea; bigarrena, erabilera soziala eta kulturala ematea; eta, hirugarrena, Gernikako gazteek eta gizarte edo kultura eragileek erabakitzea eraikin horren etorkizuna», esan zuen Plazak.\n«Astra Km 0» deituriko lehenengo parte-hartze prozesua abiatu zuten herriko elkarte, talde eta eragileekin, eta aldarrikapenek 2006ko maiatzean eman zuten lehenengo emaitza; orduan agintean EAJ zuen Udalak eraikina erosi zuen espazio soziokultural bat sortzeko asmoarekin.\nBigarren parte-hartze prozesu bat ere egin zuten, eta 2007ko hauteskundeekin, udal aldaketa egon zen Gernikan. 2008ko uztailean, Udalak -EA, EAE-ANV eta Aralarren baiezkoarekin eta EAJren eta PSEren abstentzioarekin- erabilera lagapen bat adostu zuen Koordinadorarekin. Oier Plazaren esanetan, «eraikinaren egoera aztertu zuten, logikoa den moduan. Desalojo boluntario bat egon zen baina Astra proiektua adostu zenean».\nMomentu batean, diru falta zela-eta, udalaren aldetik proiektua ez aurrera ez atzera ere gelditu zela esan zuen Plazak. «Herriko eragile ezberdinekin asanbladak egin ziren, eta teorian, hortik ateratzen ziren ondorioak mahai tekniko batera pasa behar ziren. Mahai tekniko hori ez da, ordea, inoiz sortu. Udalak esaten zuen dirurik ez zegoenez, ez zuela merezi proiektua egiten ibiltzea».\nLakuak planteatzen duen Sormen Lantegien eredua da eta Astra Koordinadorak «ez orain, 2005ean baizik» proposatu zuena bat datozela azaldu zuen Plazak. Urgellek atzo eraikinaren kudeaketa Udalarena izango dela berretsi bazuen ere, Koordinadorako kideei, ordea, nolabaiteko kezka sortzen diete Udalak Lakuarekin hartuak izan ditzaken konpromisoek. 2012a «Bakearen eta Askatasunaren urtea» izendatu du Kultura Sailak, eta horren harira, eraikina ekintza ezberdinak egiteko erabiliko duen susmoa dute, esaterako.\nKonpromiso horiez gain, 2008an adostu moduan, Gernikako kultur eta gizarte eragileekin ere badituela gogorarazi nahi izan zuen Astra Koordinadorak. «Akordio bat egon badago, baina horren ondorengo sekuentziak airean daude, ez daude adostuta. Guk proiektuarekin aurrera jarraitzen dugu», azaldu zuten.\nPlazak adierazi zuenez, «momentu honetan berriak iristen zaizkigu batetik eta bestetik, eta ematen du ez dela kontuan hartzen atzetik egon den guztia, amnesia historiko handi bat egiten dela dirudi». Bere ustetan, «guk argi dugu hori okupatu ez bazen momentu honetan parking-a izango litzatekeela», esan zuen.\nLakuak 1,5 milioi euro jarri ditu eraikina eraberritzeko, baina kudeaketa Udalaren eta herriko 25 elkarte inguru biltzen dituen Astra koordinadoraren artean adostu beharko dute. Erabakiak gernikarren esku egon behar duela berretsi zuten herritarrek.


Kontsumoan garrantzi gehien duen adin taldea 35 eta 64 urte artekoa da | El Diario Vasco\nSociedadKontsumoan garrantzi gehien duen adin taldea 35 eta 64 urte artekoa da\nKontsumoan garrantzi gehien duen adin taldea 35 eta 64 urte artekoa da\nTxartelarekin egindako erosketak eta ateratako diru kopuruak batuta egin dute ikerketa / Josetxo Marin\nEuskadiko kontsumitzaile handienen adin tartea 35 eta 64 urte artekoa da. Gipuzkoan biztanleen %66,06ko garrantzia dute kontsumoan biztanle horiek\nDVDonostia Jueves, 1 agosto 2019, 12:53\nKontsumorako gaitasunarekiko, talde ahul eta indartsuagoak daude gizartean, ahalmen ekonomiko handiago eta txikiagokoak. Euskal Autonomia Erkidegoan (EAE) kontsumoan garrantzi gehien duen taldea 35 eta 64 urte arteko bizilagunek osatzen dute, BBVA Research erakundeak egin duen Kontsumoaren Egoerari buruzko Txostenaren datuen arabera. Lanak urteko lehen seihilekoko datuak jaso ditu.\nIkerketan adinaren arabera aztertzen da kontsumoa, eta, modu honetan, 35 eta 64 urte arteko bizilagunak dira kontsumo maila handiena duten bezeroak, txartelarekin egindako erosketak eta ateratako diru kopuruak batuta.\nLurraldeka, Gipuzkoan %66,06koa (biztanleen %63,71) da 35 eta 64 urte artekoek kontsumoan duten garrantzia. Araban, %66,67koa da, herrialdeko biztanle guztien %64,89 diren bitartean. Bizkaian, %68,02ko garrantzia dute kontsumoan adin tarte horretakoek, biztanleen %63,38.\nHalaber, 64 urtetik gorako populazioari dagokionez, Araban, %21,61eko garrantzia du gastuan, populazio osoaren %20,47 den bitartean; Bizkaian %21,21eko eragina du (populazioaren %22,47), eta Gipuzkoan %23,36koa (%21,90).\nAzkenik, 35 urtetik beherako adin tarteak %11,72ko garrantzia dauka Arabako gastuan (populazioaren %14,64), %10,77koa Bizkaian (%14,15) eta %10,57koa Gipuzkoan (%14,38).\n«Helburu nagusiak beteta» amaitu dute EuskarAbentura Julio, el mes más cruento de la historia en violencia machista


Nowhere in Africa - bizkaie.biz\nZinea II. urtea // 32. zenbakia - 2003ko abuztuaren 15a\nFilm honek nazien antisemitismoaren ganeko beste atal baten barri emoten deusku; kasu honetan, kontakizuna Kenyan girotuta dago. Senar-emazte judutar batek eta alabeak herrialde honetara egin behar izan dabe iges, Hitler-ek boterea eskuratutakoan Alemanian sumatzen dan egoera arriskutsuaren ondorioz. Halan, nekazaritza-ustiapen bateko buru bihurtuko dan abokatu bat ikusiko dogu, bai eta hasikera baten Alemaniatik bota dabenen antzeko jokera arrazistea dauen andra bat be. Aldi berean eta kontrapuntua ipiniz, integrazino eta maitasunaren adibidea izango dan ume bat ikusiko dogu, Afrika baltzeko biztanleen ontasun eta abegikortasuna ikusten jakingo dauena.\nHasikera-hasikeratik, off-eko abots gozo bati esker, ume honek joan-etorriko bidaia honen gomutak kontauko deuskuz, bertan topautako adiskidetasun eta alkartasuna jatorrizko herrialdean sentidutako bildur eta norberekeriari kontrajarriz. Beraren bitartez, Afrikako paisaia zoragarriak ikusi, bertako kulturearen eta tradizinoen barri izan eta, are garrantzitsuagoa dana, Mendebaldeaz jaubetu dan handigura eta intolerantziaren zipriztinik bape ez daben persona bihotz zabalak ezagutuko doguz. Sano hunkigarriak izango dira ume honen eta sukaldariaren artean sortuko diran hartu-emonak; izan be, kultura desbardin bi buztartzeko gauza izan ez eze, gizakien arteko sensibilidade eta orekea lortu leitekeala gogorarazoko deuskue, maitasuna tarteko dagoanean. Edozelan be, bikote protagonistearen ganean bilbaturiko hari nagusiak batzuetan indarra galduko dau eta euren erreakzinoak askotan ez doguz lar ondo ulertuko.\nKontraste handiko filma da, Alemania beteten dauen iluntasuna eta Afrikako zeruaren argitasuna horren adibide argiak dira, bai eta helduen mundu korapilatsuari ederto kontrajarten jakon umearen ikuspuntu baikor eta alaia be. Beste alde batetik, pelikuleak kultura ezezagunekanako errespetuaren eta personen duintasunaren aldeko ikasbide ederra emongo deusku. Ganera, filmean erabilitako argazkigintzea eta musika sinfonikoa zoragarriak dirala azpimarratu behar da.\nVeneziako zinemaldian arrakastarik jadetsi ez arren, ingelesez eginda ez dagozan pelikulei emon ohi jaken Oscar saria eskuratu eban. Film ona da, errealidadea ume baten adikune zorrotz baizen baikorraren bitartez erakutsiko deuskuna. Horretxek lagunduko deusku sarritan hain gatx, korapilatsu eta ulertezina dan helduon mundua dudatan jarten. Ez da gitxi, benetan.\n- Zuzendaria: Caroline Link\n- Iraupena: 141 minutu\n- Antzezleak: Juliane Köhler (Jettel Redlich), Merab Ninidze (Walter Redlich), Lea Kurka (Regina), Regine Zimmermann (Käthe), Matthias Habich (Süsskind)...\n- Gidoia: Caroline Link; Stefanie Zweig-en nobelan oinarritua.


Garazi Arrula Ruiz: “Ikergazte egiten gabiltzan horrek balioa baduela geure buruari berresteko tresna da” — Unibertsitatea.Net\nHemen zaude: Hasiera › Ziztu bizian › Garazi Arrula Ruiz: “Ikergazte egiten gabiltzan horrek balioa baduela geure buruari berresteko tresna da”\n2017/05/10 - unibertsitatea.net\nKomunikazioa aurkezteaz gain, batzorde dinamizatzaileko kidea ere bazara. Zergatik da hain garrantzitsua IkerGazte?\nKosta zait konturatzea, mesfidantzaz begiratu izan baitiot beti akademiari. Nolanahi den, ohartu naiz badela jendea unibertsitatean gauzak hobetu nahian, bai irakaskuntzan bai ikerketan urratsak egiten ari dena, muga hertsi batzuen barruko jardun-espazioa malgutu asmoz. Zaila da, ordea, jende horrek modu antolatuan eragitea. IkerGazte garrantzitsua da zentzu horretan, euskal ikertzaileen komunitatea elkartzen duelako, euskara nazioarteko hizkuntza izan daitekeela erakutsiz; eta hala izan dadin lan egiten duelako eta ikerketari balioa ematen diolako, baita dibulgazioari ere. Neuretzat, egiten gabiltzan horrek balioa baduela gure buruari berresteko tresna bat da.\nNafar legez, Iruñean egiteak zer suposatzen du?\nAldaketaren beste adierazle bat da, halakorik nekez proposa baitzitekeen aurreko legealdian. Aunitz dago egiteko euskararen arloan Nafarroan, badakigu, zonifikazioa bertan behera uztetik hasita. Bestalde, baldintza praktikoak egonda, logikoa ere bada Euskal Herriko hiriburuan egitea.\nEta IkerGaztea izatea zer da zuretzako?\nErraz esanda, akademian euskararen presentzia urria da, ez du punturik ematen eta hori drama bat da meritokraziaren erreinuan; argi, bigarren mailako hizkuntza da. Eta UPV/EHUk ez du aunitz laguntzen, egia esan, egoera hori aldatzen. Ez gara negarrez hasiko, ordea, eta norberak ikusiko du zerekin dagoen eroso eta zerekin ez. IkerGazte beharrezko txutea izanen bada ere, gero nork bere eguneroko zingiran murgildu, eta hor eragin beharko du.\n«Erdaraz, mesedez»: Autoitzulpen literarioa Euskal Herrian, ikuspegi orokor bat da zure aurkezpenaren izenburua. Zerk eraman zaitu auto-itzulpenean sakontzera? Non jarri duzu fokua?\nJardun zabaldua zela banekien; nahiz eta euskal itzulpengintzan gertatzen denez, apenas ikertu den; gutxi-asko, Elizabete Manterola eta Manu Lopez Gaseni aritu ziren horretan ni baino lehenago. Interesatzen zitzaidan gure testuinguru diglosikoan nola heltzen zaion auto-itzulpenari, non kokatzen den autorea halakoetan, nori mintzatzen zaion, nola aurkezten den itzulitako obra hori, nola jokatzen duten botere-harremanek; betiere ikuspegi deskriptibo batetik. Horrela, batetik, auto-itzulpen jarduna teorikoki aztertu dut, identitate kontuak barne; ez soilik literaturan, egunero egiten dugun buru-ariketa baita. Bestetik, praktikari erreparatu diot, eta, horretarako, helduentzako prosazko literaturan oinarritu naiz. IkerGazten, ordea, zertzelada teoriko batzuk eta euskaratik auto-itzulitako literaturaren katalogoa baizik ez dut aurkeztuko.\nZergatik jotzen dute euskal idazleek auto-itzulpenera?\nEsan behar da auto-itzultzea beti dela hautu bat, hautu oro bezala, baldintzatua izan arren; hots, hainbat arrazoi daude, eta ez da zuri ala beltz. Barne-motibazioa eta kanpo-motibazioa dei genitzakeenak daude: barnekotzat jotzen dut, esate baterako, publiko zabalago batengana iristeko edo norberaren lana lantzen segitzeko nahia; hizkuntza hegemoniko batean oraingoan. Kanpo-motibaziotzat har daitezke, berriz, literatur sistemaren nolakotasunari loturiko arrazoiak; hala nola, argitaletxeei errentagarriagoa egitea –ez baitute itzulpena ordaindu behar–, eta itzulpenaren prestigioa txikia izatea.\nAipatu nahiko nuke, maiz ahanzten baitzaigu eta berdin aintzat hartzekoa baita, badirela beren obra ez itzultzea erabakitzen duten autoreak. Beren arrazoiak ere askotarikoak izaten dira; kasurako, Anjel Lertxundik arrazoi estilistikoak aipatu ditu maiz, eta Joxe Azurmendik euskarazko munduari esklusiboki zuzentzeko nahia azaldu izan du.\nAuto-itzulpena denean itzulpena da?\nNik baietz defendatzen dut tesian. Autore batzuek argi dute beren auto-itzulpenak bertsioak direla (hala dio Iban Zalduak, esaterako), eta beste batzuek iradoki egiten dute; hots, esaten dute (Karmele Jaio eta Marikita Tanburin ditut buruan) emaitza ez dela hainbeste “itzulpen”, gehiago dela “berridazketa” edo “adaptazio” bat. Gauza bera egiten dute argitaletxe eta kazetariek. Autorea ez den besteren batek itzultzean ere, halako terminoak erabiltzen dira maiz, bereziki idazlearekin lankidetzan egina bada. Esanen nuke, eta hau da ikerlanaren ondorioetako bat, eskema estu eta mugagarri bat dagoela kontzepzio horren atzean. Horrek sortuko luke euskarazkoari hertsiki jarraitzen ez dion hori bestela izendatzeko bultzada; arrazoi gehiago egon daitezkeen arren (itzulpenak izan dezakeen konnotazio negatiboa eta arrazoi komertzialak, kasurako).\nZorionez eta zoritxarrez, espazio ttikia da gurea, eta gogotik mintzatu dira autoreak auto-itzulpen jardunaz; lekukotzak eta iritziak ez dira falta. Tentuz hartu behar dira, ordea. Gauza bat da autoreek beren lanaz diotena, eta beste bat da testuetan ikusten dena.\nZein ondorio nagusi atera dituzu orain arte egindako ikerketatik?\nAurreko erantzunean esandakoaren harira, itzulpenaren oso adiera mugatua dugu, kodez aldatzearekin moldaketak jasaten dituzten testuei “itzulpen” deitzeari muzin egiten baitzaio. Kausa-ondorioen beste ordena bat aldarrika dezakegu: egileak ez du itzulpen berritzailea egiten egilea delako (eta horretarako “zilegitasuna” duelako), baizik eta itzulpen berritzailea egiten duelako da egile. Hots, itzultzailea autorea izan edo beste norbait izan, itzulpenean modu ez hain literal batean jokatuz gero, sortzaile izaera nabarmendu egiten da (emaitzaren itzulpen izaerari uko egin gabe). Bestela, itzultzailea ez da sekula sortzailetzat hartuko, eta itzulpenak ez du “kopiaren” morrontza sekula kenduko (kopia konnotazio negatiboekin ulertuta). Bestalde, katalogoari begiratuta, hainbat datu esanguratsu aipa badaitezke ere (artikuluan eman ditut horiek), nabarmentzekoa da frantsesera auto-itzulitako euskarazko testuak edizio elebidunean ateratzen direla, aldi berean; euskarazkoak, bizitzeko, hasieratik frantsesezkoa lagun beharko balu bezala. Kezkagarria iruditzen zait hori, ez soilik euskararen normalizazio prozesuari ez diolako laguntzen, baita literatur sistema bera ahultzen eta, tamalez, Hego EHren zein Frantziaren mendeko(ago) egiten duelako ere. Bukatzeko, azken boladan corpusaren azterketa mikrotestuala egiten nabilenez, aipatuko nuke hainbat bidetik jotzen dutela euskal auto-itzultzaileek, eta ezin esan joera bakar eta homogeneo bat dagoenik. Ikusi dut hizkuntza-konbinazioak eta argitalpen-lekuak baldintzatzen dituztela zenbaitetan itzulpen-hautuak. Euskarazkoa eta (auto)itzulpena aldi berean merkaturatzeko hautuaz ere mintza gintezke, hipotesi modura esanen bainuke horrek euskarazko sorkuntza prozesua baldintzatzen duela. IkerGazte aunitz beharko genituzke guztia jasotzeko.\nEtiketak: Ikertzaileei_elkarrizketa UPNA/NUP UPNA-NUP emakumea_ikertzailea ikergazte ikertzaileei_elkarrizketa ueu ikergazte2017 elkarrizketa


Bobbi Brown Archivos - Patrimonio para Jóvenes\nUTZI MUSEOAK HITZ EGIN DEZAN\nPatrimonio para jóvenes-entzako ekitaldi bat antolatzera leku batera hurbiltzen naizenean (herri bat, museo bat..), gutxitan joaten naiz zer egin nahi dudan aldez aurretiko ideia batekin. Bertara iristea erraza edo zaila den, nolako harrera jasotzen dudan etab. kontuan edukitzen dut. Museo batean, erakusgai dagoen bilduma behin eta berriro begiratzen dut. Hitz egin diezadan uzten dut. Hori egin nuen Lizarrako Gustavo de Maeztu museoan ere eta proiektu ezberdinak atera dira bertatik. Horietako bat, “Los Mundos de Maeztu”, aurreko sarreren artean topa dezakezue blog honetan. 2018eko gure lehen ekitaldietako bat izan zen.\nBEGIAK ETA AURPEGIAK\n“Pintarse los ojos” ordea, ez zen bat batean sortutako idea bat izan. Museoan Clara Fragoren argazkiak ikusten eta martxan dagoen bideo baten gidoia prestatzen ari ginela izan zen.\nMaeztuko pertsonaien aurpegi eta begien tratamenduak ez zirudien joko asko ematen zuenik. Baina, eman egin zuen\nBATZUEI ETA BESTEEI GALDETU\nMuseoa iradoki nuen eta idea ona iruditu zitzaien. Kasu honetan emakumezkoen audientziarekin saiatu nintze, eta hauei ere gustatu egin zitzaien. Beraz, museora joan nahi zuten makilladore profesionalak bilatzea besterik ez zen falta.\nMAKILLADOREAK BILATU (ETA AURKITU)\nIzena zuten profesionalak aurkitzean datza, baina Patrimonio para jóvenes-en aurrekontu eta aukeretara iritsiko direnak. Ez zen ain erraza ordea. Batzuk oso garestiak ziren, besteek ez zidaten bermerik ematen edo euren programatzeko modua eta seriotasuna ez nituen gustuko. Beste batzuk berriz, ez zuten Iruñatik kanpora lan egiten.\nAzkenean, Arturo Nuez eta Ana Cuadradorekin topo egin nuean, Bobbi Brown enpresakoak. Bila nenbilena topatu nuean.\nERAKUNDE EZBERDINEN ARTEAN LAN EGITEAREN PLAZERRA\nEkitaldia; Arturo eta Anaren, patrimonio para jóvenes-en eta museoaren arteko komunikazio ariketa bat izan zen. Komunikazio on horren ondorio izan zen ekitaldi polit hau. Maeztuko artelanen artean ibilaldi labur bat egin ondoren, batez ere begien tratamendua kontuan hartuaz, Arturo eta Ana tailer praktikora zuzendu ziren.\nAHOLKU SINPLEAK ETA KLASE OSO PRAKTIKOA\nArteaz, mihiseez eta giro onez inguratutako klase oso atsegina izan zen.\nGainera, museora hurbiltzen ziren bisitariak harritu genituen gure ispilu, margo eta pintzelekin… baina ez margolanak egiteko baizik eta gure aurpegiak margotzeko.\nPUBLIZITATEKO KARTEL ON BAT\nBeti bezala, Clara Fragok oso kartel polita diseinatu zuen ekitaldia zabaltzeko. Eta beste behin, sentsazio bera: ekitaldi bakoitza, ideiak, korreo trukea.. prestatzen pasatzen dugun denbora… eta ondoren, Patrimonio para jóvenes-en historia izatera pasatzen da dena.\nGeroz eta historia sendo eta liluragarriagoa. Mila esker denoi. Hurrengo egunean, Arellanoko kanpai jotzearen inguruan hitz egingo dugu.


Laburpena ( 90. zk.), 2016ko maiatzaren 13a, ostirala\nPDF (437 KB - 2 orri.)\n72/2016 DEKRETUA, maiatzaren 10ekoa, Euskal Autonomia Erkidegoko Administrazioaren 2016. urterako aurrekontuko 9119 programan (Euskal Sektore Publikoarekiko beste finantza harreman batzuk) diru-sarrerak lortu direla-eta, 4312 programan (Etxebizitza) 2.724.779,47 euroko kredituak gaitzen dituena.\nEBAZPENA, 2016ko maiatzaren 10ekoa, Langileak Kudeaketako zuzendariarena, Euskal Autonomia Erkidegoko Bigarren Hezkuntzako irakasleen kidegoan sartzeko hautaketa-prozeduran (Hezkuntza, Hizkuntza Politika eta Kulturako sailburuaren 2016ko otsailaren 5eko Aginduaren bidez iragarria), kanpoan utzitako izangaien behin betiko zerrenda onartzen duena programazio didaktikoa ez aurkezteagatik.\nAGINDUA, 2016ko maiatzaren 3koa, Hezkuntza, Hizkuntza Politika eta Kulturako sailburuarena, Euskal Autonomia Erkidegoko itunpeko ikastetxe pribatuei 2016-2017ko ikasturtean Lanbide Heziketako heziketa-zikloak eskaintza partzialean irakasteko baimena eska dezaten dei egin eta horien finantzaketa arautzen duena.\n67/2016 DEKRETUA, maiatzaren 3koa, zeinaren bidez urgentziako deklaratzen baita Arabako Foru Aldundiak, nahitaez desjabetzeko, honako eskubide eta ondasunak okupatzea: «A-3218 errepidean, 71,54 kilometrotik (A-124ko gurutzagunea) 77,84 kilometrora (A-3228ko gurutzagunea, Bilarren), trazadura hobetzeko eta plataforma zabaltzeko eraikuntza» proiektua burutzeko beharrezko ondasun eta eskubideak.\nIRAGARKIA, Amorebieta-Muxika tarteko obrak amaitzeko proiektuaren obra-zuzendaritzarako eta segurtasun eta osasunaren Koordinazioarako laguntza teknikoko zerbitzuak esleitzen dituena (Espedientea: 048/2015/ARM/AT).\nIRAGARKIA, Gerocaixa BGAEk (BGAE xugatzailea) eta Barclays Prevision BGAEk (BGAE xurgatua) bat-egiteari buruzkoa.\nIRAGARKIA, Cooperativa Agrícola de la Montaña Alavesa, S. COOP. desegiteari buruzkoa.\nIRAGARKIA, ERBI Taldea, S. Coop. Pequeña kooperatiba-sozietatea desegin eta likidatzeari buruzkoa.


Irekia Eusko Jaurlaritza - Gobierno Vasco :: Enplegu erregulazioko espedienteak % 24 murriztu dira otsailean\nEnplegu erregulazioko espedienteak % 24…\nEnplegu eta Gizarte Politiketako Sailak enplegu-erregulazioko 265 espediente baimendu zituen otsailean; hau da, urtarrilean baino % 24 gutxiago, eta 2012ko otsailean baino % 38 gehiago. Eteteko erregulazio-espedienteak 151 izan dira, lanaldia murriztekoak 99, eta iraungitzekoak 15.\nLanaldia murrizteko espedienteak ugaritu egin dira 2010eko urriaz geroztik, lan-erreformaren ondorioz.\nEspediente guztietatik, 133 aurreko baten jarraipena izan dira, eta 2.972 langileri eragin diete (% 75). Erregulazio-espedienteek 3.938 langileri eragin diete 2013ko otsailean; aurreko hilean baino % 6 gutxiagori, baina 2012ko otsailean baino % 31 gehiagori.\n175 langileri iraungi zaie kontratua, 2013ko urtarrilean baino % 48 gutxiagori eta 2012ko otsailean baino % 52 gutxiagori.\nSektoreen arabera, mantendu egin dira industria-sektoreko espedienteak; zerbitzuen sektorean, ordea, gehiago izan dira, eta gutxixeago eraikuntzan.\nAkordioen ehunekoa handia da oraindik, % 90 ingurukoa.\nEEEen zergatiei dagokienez, eskaria eta ekoizpena murriztu izana da nagusia oraindik; baina horiek kausa ekonomiko eta finantzarioekin estu lotuta daudenez, askotan zaila da batak eta besteak duten garrantzia bereiztea.\nEgun 1.827 espediente daude indarrean, 17.189 langileri eragiten dietenak; horietatik 603 ( % 63) aurreko beste bati jarraipena ematen dioten espedienteak dira.\nEnplegu erregulazioko espedienteak % 22 murriztu dira ekainean


Euskaltelen COVID-19aren aurkako prebentzio-protokoloek AENOR ziurtagiria lortu dute\nZiurtagiriak frogatzen du konpainiak osasun-krisiaren hasieratik hartutako segurtasun-neurriak osasun-erakundeek une bakoitzean ezarritako eskakizun eta gomendioetara egokitzen direla.\nModu horretan, AENORek egiaztatu du Euskaltelek Derioko bulegoetan COVID-19aren aurrean hartutako neurriak eraginkorrak direla langileentzat eta kolaboratzaileentzat lan-ingurune seguruak sortzeko.\n2020ko abenduaren 21a. AENORek Euskalteli ziurtagiria eman dio bere egoitzan COVID-19aren aurka martxan jarritako prebentzio-protokoloengatik. Kanpoko abal horrek frogatzen du konpainiak osasun-krisiaren hasieratik hartutako segurtasun-neurriak ondo egokitzen zaizkiela, gomendioei ez ezik, erakundeek prebentzioaren eta higienearen arloan aldizka ezarritako eskakizunei ere.\nHala, AENORek ziurtatzen du Euskaltelek neurri eraginkorrak hartu dituela Derioko bulegoetako langileen segurtasuna eta osasuna hobetzeko. Horretarako, hainbat alderdi ebaluatu ditu; hauek, besteak beste: arriskuen eta laneko osasunaren kudeaketa; emandako trebakuntza, informazioa eta komunikazioa; antolaketa- eta babes-neurriak (gutxieneko distantzia, edukiera-kontrola, ekipamenduaren eta materialaren banakako erabilera, etab.); eta garbiketako eta higieneko jardunbide egokiak.\n"Euskaltelek inoiz baino konpromiso handiagoa du gure langileen segurtasunarekin eta osasunarekin. Hasieratik jardun dugu erantzukizun eta zuhurtzia handienarekin, profesionalen osasuna zaintzeko eta gure zerbitzuaren jarraitutasuna bermatzeko. Alde horretatik, AENORen ziurtagiriak aintzatespen handia ematen die konfiantza sortzen eta lan-eremu eta -ingurune seguruak sortzen jarraitzeko azken hilabeteetan egiten ari garen ahaleginei, eta etengabe hobetzeko dugun borondatearen erakusgarri ere bada", azaldu du José Miguel Garcíak, Euskaltel Taldeko kontseilari delegatuak..\nAENORen Euskadiko zuzendariak, berriz, Luz Emparanzak, hau adierazi du: "Euskaltel Taldeak bere lau kokalekuetarako lortu du COVIDaren aurkako protokoloaren AENOR ziurtagiria, gure teknikariek egindako ikuskaritza gainditu baitu. Nabarmentzekoa da protokolo honen etengabeko bilakaera eta moldagarritasuna, lege-aldaketetara nahiz barneko autokontrolen emaitzetara moldatzen baita. Horren guztiaren helburu bakarra da kutsatzeko barne-arriskuak gutxitzea, eta langileen ongizatea eta osasuna zaintzea".\nSegurtasun-protokoloak etengabe eguneratzea\nPandemia hasi eta lehenengo egunetatik eta konfinamenduak iraun duen bitartean -bai eta ondorengo etapetan ere, zeinetan osasun-agintariek ekonomia suspertzeko eta normaltasunera itzultzeko neurri eta gomendioak ezarri baitituzte-, Jarraipen, Segurtasun eta Osasuneko Batzorde batek, Euskaltelen ordezkaritza duten eremu guztietako ordezkariz osatua, eguneratu egin ditu, pixkanaka, segurtasun-protokoloak, eta informazioa helarazi die Taldeko pertsona guztiei.\nPertsona guztien osasuna eta segurtasuna zaintzea helburu, Euskaltelek protokolo bat ezarri du jarduera presentziala beharrezkoa izan denerako; besteak beste, neurri hauek aurreikusi ditu: eraikinetara sartzeko ate batzuk bakarrik erabiltzea, langileak pixkanaka sartzea (ordutegi malguari lotutako neurria), aerosolen bidez kutsatzea saihesteko neurriak hartzea, maskara nahitaez erabiltzea, segurtasun-distantzia mantentzea, eskuak nahitaez garbitzea eta gel desinfektatzailea erabiltzea.\nBeste neurri batzuk ere jakinarazi dira; esate baterako, kanpoko bisitentzako harrera eta arretarako segurtasun-neurriak, bilera telematikoak sustatzea, leku itxietan ahalik eta pertsona-kopuru txikiena elkartzeko, eta ahalik eta bidaia gutxien egitea.\nEuskaltel erreferentziazko enpresa bihurtu da COVID-19aren ondorioz hartu beharreko neurriak direla eta. Osasun-krisia hasi bezain laster, langileentzako arriskua minimizatzeko neurri guztiak hartu zituen. Horretarako, batetik, ahalik eta gehien murriztu zuen langileen birusarekiko esposizioa, eta, bestetik, telekomunikazio-zerbitzuen jarraipen egokia bermatu zuen.\nHorretarako, hainbat kontingentzia-neurri hartu zituen, COVID-19ak pertsonen, erakundeen eta enpresen arteko komunikazioetan izan ditzakeen eraginei erantzuteko. Besteak beste, telelana sustatu zuen bere langileen artean, eta telekomunikazioen jarraitutasuna bermatu zuen enpresetarako eta etxeetarako.\nAENORek urtero ikuskatzen du Euskaltel Taldearen Kudeaketa Sistema. Esteka honetan ikus ditzakezue erakunde horrek emandako ziurtagiriak.


Sherpa Capital funtseko arduradunek arratsaldean gauzatuko dute notario aurrean, Cegasaren hiru negozio lerro erosteko operazioa. — Oñatiko udala\nSherpa Capital funtseko arduradunek arratsaldean gauzatuko dute notario aurrean, Cegasaren hiru negozio lerro erosteko operazioa.\nOñatiko plantak aurrera egingo du.\nHorixe da Cegasatik jasotako azken berria: enpresa batzordeak eta konkurtso administrazioak eguerdian egin duten bileran akordioa lortu dute. Horren arabera, Oñatiko lantegiak aurrea egingo du egungo langileekin eta Gasteizko 65en bat langilek ere, bulego eta komertzial arloan lanean jarraituko dute. Hori da Sherpak bere hasierako eskaintzan jaso zuena eta epaileak onartu zuena baina azken asteetan zalantzan jarri dena.\nIzan ere, epaileak Sherpa Capital funtsaren eskaintza onartu ondoren, Sherpak baldintza berriak sartu nahi izan zituen. Konkurtso administratzaileak ez zizkion onartu eta proposamenari eusteko ultimatuma eman zion. Atzo bertan betetzen zen jarritako epea. Egunak aurrera zihoazela eta erantzunik iristen ez zela ikusita Cegasako langileak oso urduri zeudela aitortu digu enpresa batzordeko ordezkari batek, baina eguerdiko bileran berri onak jaso eta akordioa arratsaldean ixtea espero zuela esan digu. Eta esan bezala, halaxe gertatu da. 12:30ean hastekoa zen batzarra 14:30ak arte atzeratu den arren, aurrera doa Sherpa arrisku kapital funtsak Cegasaren hiru lerroak erosteko operazioa.\nHala, Cegasako 131 langile, tartean Oñatiko lantegikoak Sherparandako lanean hasiko dira.\nBaina taldea osatzen zuren beste 300 langile pasa kalean geratuko dira. Enpresa batzordetik langile horiei eragingo dien kaleratze EREa lehenbailehen sartzen ahaleginduko dira, kaltea ahalik eta txikiena izan dadin.\nHala, erosketa honen gaineko balorazio gazi gozoa egin dute langileen ordezkariek, Sherparena errentagarria zen negozio zatia bizirik mantentzeko aukera bakarra izan baita.\nHemendik aurrera, azken urteetan Oñatiko plantaren organigrama, izen berria eta bestelako xehetasunak zehazten joango dira baina bertako langileentzat garrantzitsua dena, lanean jarraituko dutela.


Orbaizetako araztegia, funtzionamenduan jada - NILSA\n2020ko ekainaren 4a\nOrbaizetako araztegia, funtzionamenduan jada\nOrbaizetak (200 biztanle) hondakin-uren araztegia estreinatu du. Obrek 8 hilabete iraun dute. Instalazioak garbiak isurtzen ditu urak berriro Irati ibaira. Nafarroako ibai ederrenetako bat da, ingurumen-balio handiko baterik iragaten dena, Iratiko oihanetik, paisaia zinez ederra osatuz.\nUdalak estolderia-sareak berritu zituen 2003an, eta hustubide orokorrak eta Imfoff tanga bat ere eraiki zituen ur zikinak bildu eta dekantatzeko; herriko isurketa guztiak iristen ziren tanga horretara, ezkerreko ertzeko urbanizazio pribatu batekoak izan ezik (hobi septiko propioa eta iragazketa-sistema zituen urbanizazioak).\nHamabost urte ondoren, lanean hasi da araztegi berria, sendoagoa eta ahalmen handiagokoa. NILSAk, Nafarroako Gobernuko Lurralde Kohesiorako Departamentura atxikitako enpresa publikoak, instalazio tipo bat eraiki du herri txikietarako; ez dute energia elektrikorik behar eta mantentzen errazak dira instalazio horiek. Sistemak 2003an eraikitako Imhoff tanga aprobetxatu, eta hauek gehitu ditu: dekantazioa, iragazki bakterianoa eta amaierako hezegune bat (115 metro koadro eta 80 zentimetro sakon), ura arazteko hirugarren etapa bat bermatzen duena.\nHorrez gain, NILSAk herriko ekialdeko adarra –137 metro luze da eta larreetan barna doa– berritu du, Hirigintza Garapeneko Udal Planean xedatutakoarekin bat (zona hori etorkizunean hedatzea aurreikusita dago).\n0,48 litro segundoko emaria tratatzeko (42 metro kubiko egunean) diseinatuta dago araztegia, eta 1,15 litro segundoko, gehienez ere, tratatzeko gauza izan daiteke. Goreneko emaria, ekaitzak edo euri-jasak daudenean kasu, 3,37 litro segundokoa izatea espero da, beraz, ia ezinezkoa da gainezkatzeak gertatzea araztegia buxatu eta bete delako.\nKendutako lohiak beste araztegi handiago batean tratatuko dira, araztegi txiki guztietan bezala. Izan ere, lohi gutxi ekoizten da, eta du merezi sistema propiorik izatea ez eraginkortasunaren, ez inbertsioaren ikuspegitik.\nInbertsioak 232.258,41 euro jo du, eta saneamendu-kanonaren kontura finantzatu da osorik. NILSAk kudeatzen du kanon hori, eta uraren ordainagiriaren bidez ordaintzen dute nafar guztiek.\nGaur egun, arazketaren eta 2019-2030 Hiri-erabilerako Uraren Ziklo Integralaren Plan Zuzentzailearen ardura duen enpresa publiko hau 2.000 biztanletik beherako herrietako proiektuetan lan egiten ari da; izan ere, %100a araztea lortu nahi da Nafarroan (egungo tasa %98tik gorakoa da). Planean 2024. urterako ezarritako helburua da 100 biztanle baino gehiagoko herrigune guztiek izatea hiru etapako arazketa-sistema oso horiek (dekantazioa, iragazketa eta hezegunea). Egun, eta tarte horri dagokionez, Cabredo eta Hiriberriko instalazioen obrak egiten ari dira eta Meotz eta Uxuekoen proiektuak idazten ari dira. Horrez gain, noski, 2.000 biztanletik gorako herriei zerbitzua egiten dieten instalazio zaharragoak konpontzen, zabaltzen eta osorik birmoldatzen jarraitzen du.\nprentsa oharra: ORBAIZETA 2020/06/04


Patxitrapero: Axeri boda, ikuskizun ahaztezina\nAxeri boda, ikuskizun ahaztezina\nGaurkoa egun borobila izan da. Goizean lau orduko mendi-buelta zoragarria…\n(beste baterako gaur goizeko batzuk), eta arratsaldean, Antion, emozio ugari, besteak beste, aspaldiko ziberlagun bat ezagutu dedalako! Hona hemen, Aritz Ibañez Lusarreta artista polifazetikoaren gaur arratsaldeko argazki frexko bat:\nBeste blogari dantzari artista bati ere estutu diot eskua gaurkoan lehenengo aldiz; Oier Araolaza bertan zebilen, baina elkartzea frogatzen duen argazkia, eta beste kontu batzuk, hurrengo mezurako.\nIkuskizunari buruz, AXERI BODA...\nIZUGARRI gozatu det.\nLiluratu egin nau ikuskizunaren indarrak, musika zoragarriak, kolore festak, dantza desberdinen aberastasunak…\nBaina batez ere, BI gauzek liluratu naute, eta bihurtu dute ikuskizuna ahaztezina:\nEz da gauza bera ikusikizun hau frontoi batean ala, esaterako, Arriaga antzokian ikustea. Baina nekez irabaziko dio Arriagak Antiori. Nekez lortuko da Arriagan gaur ikuslegoak zeukan poz hori, alaitasun hori, eferbeszentzia hori…\nEliza batean gaude!\nAxeriak elizako korridoreetan oihuka behin eta berriz, korrika, zilipurdika…\n(merezi du argazkia haundiago ikustea. Klikatu gainean. Fijatu amonen aztoramenean dantzariak aldamenetik pasatzean)\nZe gozagarria, ze askagarria arimarentzako. Konszienteki ez jakina, askorentzako onartzekoa ere ez, nola ba! Baina profanazio xalo, pekatuzko ekintza baten esentzia zerion gaurkoan ikuskizunari. Elizako ohizko seriotasuna, zurruntasuna, solemnitatea birrintzeko modu aparta benetan. Ikustekoa zan – nik behintzat ikusi det garbi - egunero mezetara juten dan aitona-amona askoren dizdira begi-ninietan. Pekaturik egin gabe pekatuan sentitzeko ekintza askagarria!\n(Amona hoiek ere gogoratuko zituzten gaur beste garai batzuk, ezpainak pintatuta kalera irtetzea debekatuta zeukatenak, ez dakit zeren itxura irabaziko zutelakoan…\nDantzariek bizi-bizi zituzten ezpainak pintatuta.)\nDantzariak, are ederragoak\nEmakume batzuk izango dute zapuzte puntu bat beharbada ikuskizun honekin. Apenas ikusten zaie gizonezkoei ikuskizun osoan aurpegia, dauden bezela, axeriz mozorrotuta. Baina gizonezko ikusleok, pozik. Kontrasteak gehiago eramaten zintuen – eraman nau behintzat ni – emakumezko dantzarien aurpegietan fijatzera, eta zenbat gozatu dedan, zenbat, aurpegietara begira…\nArtearekin orokorrean, baina dantzarekin bereziki. Zenbat gozatzen duen artistak, hainbat transmititzen du, eta hori aurpegietan, begietan antzematen da. Eta emakumezko dantzariek gaurkoan, asko gozatu dute, eta gozarazi dute.\nBarkatu nere ezjakintasuna, ez dakit ze pieza klase zan. Baina izan da dantza bat bereziki (bals bat?), zirrara-festa bat eragin didana (beste hau gogorarazi dit beharbada).\nAitortu behar det, ez naizela adi egon, ez det ikuskizunaren hasierako azalpena entzun. Axeriei buruz zijoala banekien, baina horraino.\n“Udaberri nahiz uda beteko egunik distiratsuenetan, eguzki, euri eta laino txuri lasterkariz osatutako eguraldi aldakorreko egun horietan, inork irudika ditzakeen ortzadarrik ederrenak sortzen dira: eguzkia ta euria, erromako zubia dio esaera zahar batek. Momentu horri Axeri boda ere esaten zaio.”\nAritzek eta Oierrek azaldu didate ikuskizunaren ondoren. Hau sorpresa polita! Izan ere, gure etxeko ustea da – alegia hutsa baino zeozer sakonagoa dan kontu bat – Nere txiki hau…\nErromako zubitik behera jetsi zala mundu honetara! Lehenengo haiek neri, eta gero, hiruon artean jakinarazi diogu berria, ezagutzen ez nuen azerien ohitura bitxi hau, protagonistari.\nBai momentu polita!\nHorregatik ere bai ahaztezina.\n. Patxi en 2:05 da manhã\nUnknown 9/29/2008 10:41 da manhã\nAh ze aurpegia atera didazu, Patxi! (beno, momentu horretan nuena). Ia zer dioen hurrengo mezuak!\nmatx 9/29/2008 3:22 da tarde\nZuk diozun momentu zirraragarri hori habaneraren momentua dela uste dut. Hori eta azkenengo dantza, branlea, ilaran nola doazen izkutatzen, azerien buruak batera mugitzen diren bitartean, eh?Ederra!!\nAnónimo 9/29/2008 10:03 da tarde\nBai poza Antion aurrez aurre elkar ezagutzeagatik Patxi! Semearen argazkia bai polita!!!\nPatxi 9/30/2008 12:35 da manhã\nHurrengo mezuan izugarri guapo ateratzen zera Aritz. Beude lasai zure admiradoreak! ;-)\nMatx, habanera zan bai. Idazten ari nintzela, etorri ez hitza. Oso, oso ederra!\nArgazkia ederra, eta ikusi genuen ortzadar mordoa arratsalde horretan, hura bai izugarria...\nBiona poza, Oier!\nAnónimo 9/30/2008 3:50 da tarde\nAritz! Aspaldiko! Ze moduz?\nUnknown 11/08/2008 9:21 da manhã\nJozulin, ez pentsa, hemendik nabil, baina ixil-ixilik. Ongi eta zu!!!!\nAnónimo 11/08/2008 10:20 da manhã\nFaltan botatzen ditut aritzkeria haiek...\nPatxi 11/08/2008 10:23 da manhã\nBaita neuk ere!\nAnónimo 11/08/2008 10:41 da manhã\nZe gauza! Konturatu naiz ia aldi berean ari garela, txat batean bezala!\n(Joan egin behar dut, gero arte! ;-))